*Қазақстан Республикасының*

*Стратегиялық даму жоспарына,
мемлекеттік және үкіметтік бағдарламаларға,*

*мемлекеттік органдардың стратегиялық жоспарларына және*

*аумақтарды дамыту бағдарламаларына мониторинг жүргізу*

*жөніндегі әдістемеге*

*3-қосымша*

**Қазақстан Республикасының Ұлттық Банкі Төрағасының**

***2018 жылғы 6 қарашадағы № 438 бұйрығымен бекітілген***

**Қазақстан Республикасы Ұлттық Банкінің 2017-2021 жылдарға арналған**

**стратегиялық жоспарының іске асырылуы туралы**

**есеп**

*Есеп кезеңі:* ***2018 жыл***

**1. Тәуекелдерді басқаруға талдау**

| ***Ықтимал тәуекелдің*** ***атауы***  | ***Тәуекелдерді басқару жөніндегі жоспарланған іс-шаралар***  | ***Тәуекелдерді басқару жөніндегі іс-шараларды нақты орындау***  | ***Ескертпе*** ***(орындалғаны/орындалмағаны туралы ақпарат)*** |
| --- | --- | --- | --- |
| 1 | 2 | 3 | 4 |
| **1-стратегиялық бағыт.** Баға тұрақтылығын қамтамасыз ету |
| **1.1-мақсат.** Мемлекеттің ақша-кредит саясатын әзірлеу және жүргізу. Инфляцияны нысаналы дәлізде ұстап тұру  |
| Бүкіл ортамерзімді кезең бойы мұнайдың бағасын төмендету қысқамерзімді кезеңде теңгенің әлсіреуіне және инфляцияның өсуіне алып келеді. | Тежейтін ақша-кредит саясатын жүргізу. | «Қазақстан Республикасы Ұлттық Банкінің базалық мөлшерлемесін белгілеу туралы» ҚРҰБ Директорлар кеңесінің 2018 жылғы 15 қазандағы № 140 қаулысымен базалық мөлшерлеме 9,25%-ға дейін көтерілді. ҚРҰБ инфляция және әлеуетті деңгейлермен экономикалық өсу қарқынына ықпал ету бойынша мақсаттарға қол жеткізу мақсатында ақша-кредиттік талаптардың бейтараптылығын сақтады. |  |
| Қазақстан экономикасының неғұрлым баяу қалпына келуі, оның ішінде мұнай бағасының тұрақтануы жағдайында ішкі сұраныстың баяу қалпына келтірілуі есебінен, инфляцияның төмендеуіне алып келеді. | Ынталандыратын ақша-кредит саясатын жүргізу. | Базалық мөлшерлеменің деңгейі экономикада қалыптасып отырған үрдістерге және қаржы секторындағы ахуалға, оның ішінде бақыланып отырған инфляциялық процестерге сәйкес келді. |  |
| **2-стратегиялық бағыт.** Қаржылық тұрақтылықты қамтамасыз ету |
| **2.1-мақсат.** Банк секторының қаржылық орнықтылығын және бәсекеге қабілеттілігін арттыру |
| Әлемдік тауар нарықтарындағы баға тұрақсыздығы жағдайы. | Банк секторының тәуекелдерін анықтау және бағалау және стресс-тестілеудің нәтижесі бойынша тиісті қадағалау шараларын қабылдау мақсатында банк секторы субъектілеріне стресс-тестілеу жүргізу. | Талдамалық жазбаны қараңыз |  |
| Банк секторының тәуекелдерін барынша азайту және банктердің тұрақтылығын арттыру мақсатында тәуекелге бағдарланған қадағалауды және пруденциялық реттеуді жетілдіру. | Талдамалық жазбаны қараңыз |  |
| ДСҰ-ға кіруге байланысты шетелдік қаржы институттарының отандық қаржы нарығынан қазақстандық қатысушыларды ығыстыруы. | Қаржы нарығына қол жеткізуді ырықтандыру шеңберінде тәуекелдерге симметриялы және барабар реттеушілік ортаны құру. | Жедел ден қою шаралары қажет болған жоқ. Тәуекел туындаған жоқ. |  |
| Кредиттік тәуекел. Шетел валютасында номинирленген активтердің жұмыс істемейтін кредиттерге ықпал етуі. | Пруденциялық реттеудің тиімділігін арттыру мақсатында тиісті валюталық түсімдері жоқ қарыз алушыларға шетел валютасындағы қарыздар бойынша меншікті капиталға жоғары талаптар белгілеу. | Жедел ден қою шаралары қажет болған жоқ. Тәуекел туындаған жоқ. |  |
| Қорландыру тәуекелі. Клиенттердің шетел валютасындағы салымдарының өсуі | Теңгедегі құралдардың тартымдылығын арттыру бойынша шаралар қабылдау: корпоративтік бағалы қағаздар нарығын дамыту, институционалдық инвесторлардың мүмкіндіктерін кеңейту, теңгедегі қаржы құралдарымен биржалық сауданы ынталандыру. | Талдамалық жазбаны қараңыз |  |
| Банктердің қаржылық тұрақтылығының нашарлауы. | Екінші деңгейдегі банктерді пруденциялық реттеуді жетілдіру. | Талдамалық жазбаны қараңыз |  |
| Банктердің заңнама талаптарын қамтамасыз етуі мақсатында қадағалау рәсімдерін іске асыру. | Талдамалық жазбаны қараңыз |  |
| Жұмыс істемейтін қарыздарды төмендетуді ынталандыру жөніндегі шараларды іске асыру. | Талдамалық жазбаны қараңыз |  |
| **2.2-мақсат.** Қаржылық орнықтылықты арттыру және сақтандыру нарығын одан әрі дамыту үшін қажетті жағдайлар жасау |
| ҚР қайта сақтандырушы-бейрезиденттерінің қаржылық төлем қабілетінің нашарлауы. | 1. ҚР сақтандыру ұйымдарын бақылауды және қадағалауды күшейту;2. Қайта сақтандырушының сақтандыру резервтеріндегі үлестерін қалыптастыру тәсілін қайта қарау;3. Сақтандыру тәуекелдерін қайта сақтандыруға беру тыйым салынған ҚР қайта сақтандыру ұйымдарының-бейрезиденттерінің тізілімін жүргізу. | Талдамалық жазбаны қараңыз |  |
| Сақтандыру ұйымдары шығыстарының ұлғаюы. | Сақтандыру шарттарын жасасу тәсілдерін қайта қарау (сақтандыру шарттарын электрондық нысанда жасау), бұл болашақта сақтанушылардың сақтандыру шарттарын сақтандыру делдалдарына жүгінбестен жасау рәсімін жеңілдетуге, сондай-ақ сақтандыру ұйымдарының шығыстарын (қағаз түріндегі сақтандыру полистерін дайындау, сақтау шығыстары) төмендетуге мүмкіндік береді. | Талдамалық жазбаны қараңыз |  |
| Отандық және халықаралық қаржы нарықтарындағы ахуалдың өзгеруі салдарынан сақтандыру ұйымдарының инвестициялық позициясының нашарлауы. | Сақтандыру ұйымдарының активтерін инвестициялау және әртараптандыру талаптарын қайта қарау. | Талдамалық жазбаны қараңыз |  |
| **2.3-мақсат.** Бағалы қағаздар нарығын бұдан әрі дамыту үшін қажетті жағдайлар жасау |
| Еуразиялық экономикалық одақ (бұдан әрі – ЕАЭО) туралы шартта және Қазақстанның ДСҰ кіруіне байланысты көзделген заңнаманы үйлестіру жүргізілгеннен және шектеулерді алып тастағаннан кейін бейрезидент қаржы ұйымдарының филиалдары көрсететін қаржылық қызметтердің кіруінің өсуі. | Шетелдік банктердің тікелей филиалдары, Қазақстан Республикасының бейрезидент -сақтандыру (қайта сақтандыру) ұйымдары және сақтандыру брокерлері үшін реттеуді енгізу жолымен қаржы нарығының қатысушылары үшін теңдей жағдайлар жасау. | Жедел ден қою шаралары қажет болған жоқ. Тәуекел туындаған жоқ. |  |
| Отандық эмитенттердің халықаралық сауда алаңдарына, оның ішінде ЕАЭО қатысушы – елдердің сауда алаңына кетуі. | Отандық қор нарығының тартымдылығын арттыру, инвесторлық базаны кеңейту және отандық нарыққа қатысушылардың бәсекеге қабілеттілігін арттыру бойынша шаралар қабылдау. | Талдамалық жазбаны қараңыз |  |
| «Астана» халықаралық қаржы орталығының (АХҚО) және Қазақстан Республикасының юрисдикциялары арасындағы реттеушілік төрелік.  | Реттеушілік төреліктің тәуекелдерін төмендету бойынша алдын ала шаралар қабылдау. | Талдамалық жазбаны қараңыз |  |
| Эмитенттердің бағалы қағаздардың ұйымдастырылған нарығына бағалы қағаздарды орналастыру арқылы қаражатты тартуға қызығушылығының жеткіліксіз болуы. | Жаңа эмитенттер нарығына шығудың ынталандыру тетіктерін жасау және оларды қолдау бағдарламаларын енгізу. | Талдамалық жазбаны қараңыз |  |
| Бағалы қағаздар нарығының кәсіби қатысушыларына реттеуші талаптардың қатаң болуы. | Бағалы қағаздар нарығының кәсіби қатысушыларын реттеуді ырықтандыру. | Жедел ден қою шаралары қажет болған жоқ. Тәуекел туындаған жоқ. |  |
| Инвесторлық базаның шектеулілігі және халықты қор нарығына тарту дәрежесінің төмен болуы. | Брокерлердің электрондық қызмет көрсету, бағалы қағаздармен сауда жасау қағидаларын жеңілдету, инвестициялаудың ұжымдық нысандарын құру мен жұмыс істеу процестерін ырықтандыру және инвестициялар үшін қауіпсіз ортаға кепілдік беретін жүйені салу мүмкіндігін енгізу арқылы инвесторлық базаны кеңейту. | Талдамалық жазбаны қараңыз |  |
| Банктік және сақтандыру (қаржылық) холдингтерінің инвестициялық саясатын шектеу. | Сатып алуға рұқсат берілген қаржы құралдарының тізбесін кеңейту. | Жедел ден қою шаралары қажет болған жоқ. Тәуекел туындаған жоқ. |  |
| Қазақстан Республикасының қаржы секторын 2030 жылға дейін дамыту жөніндегі тұжырымдамада белгіленген бағалы қағаздар нарығын дамытуды ынталандыру бойынша жоспарланған мақсаттар мен міндеттердің толық орындалмауы. | ҚР-ның қаржы секторын 2030 жылға дейін дамыту жөніндегі тұжырымдамада белгіленген бағалы қағаздар нарығын дамытуды ынталандыру мәселелерін пысықтау кезінде ведомствоаралық үйлестіруді күшейту. | Талдамалық жазбаны қараңыз |  |
| **2.4-мақсат.** Жинақтаушы зейнетақы жүйесін бұдан әрі дамыту бойынша жағдайлар жасау |
| Халықтың жинақтаушы зейнетақы жүйесіне сенім білдірмеуі. | Халық арасында жинақтаушы зейнетақы жүйесінің өзекті мәселелері бойынша жан-жақты жүргізілетін ақпараттық түсіндіру жұмысы. | Талдамалық жазбаны қараңыз |  |
| Отандық қор нарығының зейнетақы активтерін инвестициялауға арналған негізгі алаң ретінде төмен өтімділігі. | Эмитенттердің қор нарығына шығуы үшін ынталандырулар жасауға, инвесторлардың, оның ішінде шетелдік инвесторлардың отандық қор нарығына қолжетімділігін жеңілдетуге бағытталған шаралар қабылдау.Компанияларды квазимемлекеттік сектордан «Қазақстан қор биржасы» АҚ-тың сауда алаңына шығару бойынша «Халықтық IPO» бағдарламасын жаңарту. | Талдамалық жазбаны қараңыз |  |
| **2.5-мақсат.** Тиімді валюталық реттеу мен валюталық бақылауды жүзеге асыру |
| Елдің экономикалық қауіпсіздігіне қауіп төндіретін сыртқы факторлардың нашарлауы (валюта нарығының тұрақсыздануы, алтынвалюта резервтерінің таусылу тәуекелі). | «Валюталық реттеу және валюталық бақылау туралы» Қазақстан Республикасы Заңының 32-бабында көзделген шұғыл ден қою шараларын іске асыру. | Шұғыл ден қою шаралары талап етілмеді. Тәуекел орын алған жоқ |  |
| ЕАЭҚ-қа қатысушы мемлекеттерде макроэкономикалық және саяси тұрақсыздық. ЕАЭҚ-қа қатысушы мемлекеттер валюталық реттеу шараларын үйлестірмей қабылдаған жағдайда капиталдың әкетілуіне жағдай жасайтын реттеушілік төрелік тәуекелі. | ЕЭК нормативтік-құқықтық базасын әзірлеуге қатысу арқылы валюталық реттеу саласындағы тәсілдерді келісу қағидаттарын іске асыру.«Валюталық реттеу және валюталық бақылау туралы» Қазақстан Республикасы Заңының 32-бабында көзделген шұғыл ден қою шараларын іске асыру. | Шұғыл ден қою шаралары талап етілмеді. Тәуекел орын алған жоқ |  |
| Капитал мобильдігіне әсер ететін шаралар бөлігінде мемлекеттік органдар іс-қимылдарының үйлестірілмегені. | Нормативтік базаны әзірлеу кезінде ведомствоаралық үйлестіруді күшейту, капитал мобильділігіне әсер ететін шаралар бойынша келісімді шешімдер қабылдау. | Шұғыл ден қою шаралары талап етілмеді. Тәуекел орын алған жоқ | Талдамалық жазбаны қараңыз |
| **2.6-мақсат.** Қаржылық қызметтерді тұтынушылардың құқықтарын және заңды мүдделерін қорғаудың тиісті деңгейін қамтамасыз ету |
| Мұнайдың әлемдік нарықтарындағы баға ахуалының тұрақсыздығы, экономика дамуы қарқындарының төмендеуі, жұмыссыздықтың өсуі қарыз алушылардың, оның ішінде валюталық қарыз алушылар жағдайының одан әрі шиеленісуіне, олардың қарыздарға қызмет көрсету және өтеу мүмкіндіктерінің төмендеуіне әкеп соғуы мүмкін. | Қарыз алушылардың, проблемаларын шешу жөніндегі іс-шаралар кешенін, оның ішінде Ипотекалық тұрғын үй қарыздарын (ипотекалық қарыздарды) қайта қаржыландыру бағдарламасын одан әрі іске асыру арқылы жүзеге асыру  | Шұғыл ден қою шаралары талап етілмеді. Тәуекел орын алған жоқ | Талдамалық жазбаны қараңыз |
| **2.7-мақсат.** Төлем жүйелерінің жұмыс істеуін қамтамасыз ету |
| Төтенше жағдайлардың, оның ішінде табиғат апаттары, төлем жүйелерінің жұмыс істеуіне қызмет көрсететін үшінші тұлғалардың жұмыс қабілеттілігінің бұзылуы (мысалы, энергиямен қамтамасыз ету және байланыс) туындауы. | Төтенше жағдайлар туындаған жағдайда осы тәуекелдерді «қатаң» режимде басқару мақсатында жұмыс жүргізілуі мүмкін серверлерге төлем жүйелері резервтік орталығының жұмысын қолдау.Төлем жүйелерінің бағдарламалық -техникалық кешенінің кепілді энергиямен жабдықтаудың екі жүйесі, сол сияқты байланыстың резервтік арналары бар.Қызметтің үзіліссіздігін қамтамасыз ету шеңберінде басқа да жұмыстар жүргізу. | Төтенше жағдайлар, оның ішінде табиғи сипаттағы зілзала байқалған жоқ. Осыған байланысты, жоспарлы тәртіпте төлем жүйелерінің жұмысын резервтік орталықтың бағдарламалық-техникалық кешеніне көшіру жүзеге асырылды.  | 2018 жыл ішінде негізгі және резервтік сервер лерде төлем жүйелерінің, жабдықтардың және байланыс арналарының бағдарламалық-техникалық мониторингі жүргізілді.  |
| Операциялық тәуекелдер (жабдықтың істен шығуы, қызметкердің қателіктері, нақты және ақпараттық қауіпсіздіктің бұзылуы). | Төлем жүйелерін резервтік орталықтың бағдарламалық-техникалық кешеніне көшіру жөніндегі жоспарлы (тестілеу) іс-шараларын жүргізуді; жабдықтың жұмыс қабілеттілігінің тұрақты мониторингін; қызметкерлердің қажетті біліктілік деңгейін арттыруды, оны оқытуды; рұқсатсыз қолжеткізуден қорғауды; бірқатар белгіленген іс-шаралар арқылы ақпараттық қауіпсіздікті қамтамасыз етуді; бірқатар шаралар арқылы нақты қолжетімділікті басқаруды және өзге де шараларды көздейтін шаралар кешенін қолдану (оның ішінде тәуекелдерді басқару жөніндегі ішкі құжаттар қолданылады). | Төлем жүйелерінің үзіліссіз жұмыс істеуін қамтамасыз ету және резервтік орталықты тұрақты дайындықта қолдау мақсатында ҚБЕО 2018 жылы төлем жүйелерін резервтік орталықтың бағдарламалық-техникалық кешеніне жоспарлы көшіруді жүзеге асырды.   | 2018 жыл ішінде жабдықтардың тұрақты мониторингі, профилактикалық жұмыстар және жүйені, қауіпсіздік жүйесін басқару жүргізілді. Қызметкерлердің қатесі, нақты және ақпараттық қауіпсіздік бұзушылықтары болған жоқ.  |

**2. Мақсаттарға және нысаналы индикаторларға қол жеткізу**

| ***Нысаналы индикаторың атауы*** | ***Ақпарат көзі*** | ***Өлшем бірлігі***  | ***Есепті кезең*** | ***Ескерту (орындалғаны/орындалмағаны туралы ақпарат)***  |
| --- | --- | --- | --- | --- |
| *Жоспар*  | *Факт* |
| ***1*** | ***2*** | ***3*** | ***4*** | ***5*** | ***6*** |
| **1-стратегиялық бағыт.** Баға тұрақтылығын қамтамасыз ету |
| **1.1-мақсат.** Мемлекеттің ақша-кредит саясатын әзірлеу және жүргізу.Инфляцияны нысаналы дәлізде ұстап тұру  |
| **Нысаналы индикатор** |  |  |  |  |  |
| Инфляцияның орташа жылдық деңгейі, % | ҚР ҰЭМ СК | % | 5-7 | 5,3% | 2018 жылғы желтоқсанда жылдық инфляция 5,3% -ды құрады, бұл 2018 жылдың соңына белгіленген 5-7% нысаналы дәлізге сәйкес келеді.  |
| **1.2-мақсат** Алтын валюта активтерінің сақталуын қамтамасыз ету |
| **Нысаналы индикатор** |  |  |  |  |  |
| Ұлттық Банктің алтын валюта резервтерінің көлемі  | ҚРҰБ | Тауарлар мен қызметтердің үш айлық көлемін жабу («1» жабады, «0» жаппайды) | 1 | 1 | Талдамалық жазбаны қар. |
| **2-стратегиялық бағыт.** Қаржылық тұрақтылықты қамтамасыз ету |
| **2.1-мақсат.** Банк секторының қаржылық орнықтылығын және бәсекеге қабілеттілігін арттыру |
| **1-нысаналы индикатор**  |  |  |  |  |  |
| Банктердің сенімділігі  | ДЭФ ЖБИ есебі | ДЭФ ЖБИ рейтингіндегі орны | 101 | 120 | Талдамалық жазбаны қараңыз  |
| **2-нысаналы индикатор** |  |  |  |  |  |
| Қарыз портфелінің көлемі  | ҚРҰБ | ІЖӨ-нің %  | 27 | 33,2 |  |
| **3-нысаналы индикатор** |  |  |  |  |  |
| Банктердің қарыз портфеліндегі жұмыс істемейтін қарыздардың үлесі  | ҚРҰБ | % | 10 | 7,4 |  |
| **4-нысаналы индикатор** |  |  |  |  |  |
| Қаржылық қызметтердің қолжетімділігі  | ДЭФ ЖБИ есебі | ДЭФ ЖБИ рейтингіндегі орны | 63 | - | Талдамалық жазбаны қараңыз |
| **5-нысаналы индикатор** |  |  |  |  |  |
| Қаржылық қызметтердің құны  | ДЭФ ЖБИ есебі | ДЭФ ЖБИ рейтингіндегі орны | 57 | - | Талдамалық жазбаны қараңыз  |
| **6-нысаналы индикатор** |  |  |  |  |  |
| Қарыз қаражатын алу жеңілдігі  | ДЭФ ЖБИ есебі | ДЭФ ЖБИ рейтингіндегі орны | 42 | - | Талдамалық жазбаны қараңыз  |
| **2.2-мақсат.** Қаржылық орнықтылықты арттыру және сақтандыру нарығын одан әрі дамыту үшін қажетті жағдайлар жасау |
| **1-нысаналы индикатор** |  |  |  |  |  |
| Қаржылық орнықтылықтың агрегирлендірілген индексі  | ҚРҰБ | коэффициент | 1-ден 2,49-ға дейін  | 1,66 | Талдамалық жазбаны қараңыз  |
| **2-нысаналы индикатор** |  |  |  |  |  |
| Сақтандыру нарығын дамыту индексі  | ҚРҰБ | коэффициент | 1-ден 2,49-ға дейін | 1,75 | Талдамалық жазбаны қараңыз  |
| **2.3 -мақсат.** Бағалы қағаздар нарығын бұдан әрі дамыту үшін қажетті жағдайлар жасау |
| **Нысаналы индикатор** |  |  |  |  |  |
| Директорлар кеңесі жұмысының тиімділігі  | ДЭФ ЖБИ есебі | ДЭФ ЖБИ рейтингіндегі орны | 52 | - | Талдамалық жазбаны қараңыз  |
| **2.4-мақсат.** Жинақтаушы зейнетақы жүйесін одан әрі дамыту бойынша жағдайлар жасау |
| **Нысаналы индикатор** |  |  |  |  |  |
| БЖЗҚ-ның зейнетақы активтерінің кірістілігі  | ҚРҰБ | % | 5-тен кем емес  | 11,27 | Талдамалық жазбаны қараңыз  |
| **2.5-мақсат.** Тиімді валюталық реттеу мен валюталық бақылауды қамтамасыз ету |
| **1-нысаналы индикатор** |  |  |  |  |  |
| Сыртқы сауда келісімінің сомасына қатысты шекті мән, оны асырған жағдайда мұндай келісімшартқа есептік тіркеу талаптары қойылады  | НПА | мың АҚШ доллары | 50 | 50 |  |
| **2-нысаналы индикатор** |  |  |  |  |  |
| Тәуекелдер дәрежесін бағалау жүйесінің негізінде тексерулер жүргізілетін, қызметінің айырықша түрі қолма-қол шетел валютасымен айырбастау операцияларын жүргізу болып табылатын заңды тұлғалардың саны  | ҚРҰБ-нің пікіртерімі  | % | 30-60% | 41,1% (204 тексеру) |  |
| **2.6 –мақсат.** Қаржылық қызметтерді тұтынушылардың құқықтары мен заңды мүдделерінің тиісті дәрежеде қорғалуын қамтамасыз ету |
| **Нысаналы индикатор** |  |  |  |  |  |
| Қаржы нарығына сенім білдіретін тұтынушылардың үлесі  | ҚРҰБ | пікіртерімге қатысқандардың % | 43 | 32 | Талдамалық жазбаны қараңыз  |
| **2.7-мақсат.** Төлем жүйелерінің жұмыс істеуін қамтамасыз ету |
| **1-нысаналы индикатор** |  |  |  |  |  |
| Банкаралық ақша аударымдары жүйесінің[[1]](#footnote-1) бір жыл ішіндегі жұмыс қабілеттілігі коэффициенті  | ҚРҰБ | % | 95-100 | 99,99% |  |
| **2-нысаналы индикатор** |  |  |  |  |  |
| Банкаралық клиринг жүйесінің бір жыл ішіндегі жұмыс қабілеттілігі коэффициенті | ҚРҰБ | % | 95-100 | 99,99% |  |

Қазақстан Республикасы Ұлттық Банкінің 2017-2021 жылдарға

арналған стратегиялық жоспарының іске асырылуы туралы

2018 жылғы есепке

**талдамалық жазба**

**1-бөлім. Тәуекелдерді басқаруға талдау**

**1-стратегиялық бағыт.**

**Баға тұрақтылығын қамтамасыз ету.**

***1.1-мақсат. Мемлекеттің ақша-кредит саясатын әзірлеу және жүргізу. Инфляцияны нысаналы дәлізде ұстап тұру.***

***Қазақстан экономикасының неғұрлым баяу қалпына келуі, оның ішінде мұнай бағасының тұрақтануы жағдайында ішкі сұраныстың баяу қалпына келтірілуі есебінен, инфляцияның төмендеуіне алып келеді.***

***Ықтимал тәуекелдерді басқару жөніндегі іс-шаралар:***

Есепті кезеңде экономика өзінің әлеуетіне жақын деңгейде өсті. Осындай сценарий кезінде ақша-кредит талаптары бейтарап болды.

**2-стратегиялық бағыт.**

**Қаржылық тұрақтылықты қамтамасыз ету.**

***2.1-мақсат. Банк секторының қаржылық орнықтылығын және бәсекеге қабілеттілігін арттыру.***

***Әлемдік тауар нарықтарындағы тұрақсыздық баға ахуалы.***

***Ықтимал тәуекелді басқару жөніндегі іс-шаралар:***

*Банк секторының тәуекелдерін анықтау және бағалау мақсатында банк секторы субъектілерін стресс-тестілеу және стресс-тестілеу нәтижесі бойынша тиісті қадағалау шараларын қабылдау.*

Жедел ден қою шаралары талап етілген жоқ. Сонымен бірге, 2018 жылы Ұлттық Банк Банк секторының қаржылық орнықтылғын арттыру бағдарлмасын іске асыруды жалғастырды (Ұлттық Банк Басқармасының 2017 жылғы 30 маусымдағы № 129 қаулысымен бекітілді), ол жұмыс істемейтін қарыздар бойынша шығындарды сіңіруге және оларды тану салдарын капиталға қосымша буфер жасау арқылы азайтуға бағытталды. Банк жүйесін қалыпқа келтіру банк секторын орнықты дамыту үшін жағдайлар жасау бойынша іргетас негізінде жатыр.

Қаржы жүйесінің тәуекелдерін талдау стресс-тестілеу жүргізу әдістемесі туралы ақпаратпен қатар Қазақстанның 2015-2017 жылдардағы қаржылық тұрақтығы туралы есептер жан-жақты ашып көрсетілді, ол Ұлттық Банктің ресми интернет-ресурсында орналастырылды.

*Банк секторының тәуекелдерін барынша азайту және банктердің тұрақтылығын арттыру мақсатында тәуекелге бағдарланған қадағалауды және пруденциялық реттеуді жетілдіру.*

2018 жылы Мемлекет басшысы Валюталық реттеу туралы заңға[[2]](#footnote-2) қол қойды, оның шеңберінде заңнамалық нормалар кешені қабылданды, оған сәйкес 2019 жылдан бастап Ұлттық Банкке банктердің операцияларын шектеуді қоса алғанда, тәуекелдерді шектеу жөніндегі алдын алу шараларын қабылдау болжанатын тәуекелге бағдарланған қадағалау шеңберінде уәжді қадағалап пайымдауды қолдану жөніндегі өкілеттіктер беріледі. Бұл проблемаларды уақтылы анықтауға және қаржы секторының тұрақтылығын қамтамасыз ету жөніндегі іс-шараларды іске асыруға мүмкіндік береді. Тәуекелге бағдарланған қадағалау қаржы ұйымында проблемалардың туындауына қарай бірден түзету шараларын қабылдауды болжайды.

Уәжді пайымдау деп Ұлттық Банктің Ұлттық Банк Төрағасының орынбасары жетекшілік ететін алқалы органының негізделген кәсіби пікірі түсініледі, ол қадағалап ден қою шараларын қабылдау үшін негіз болады.

Уәжді қадағалап пайымдау банк активтерінің сапасын; байланысты тұлғалармен мәмілелерді; тәуекелдерді басқару және банктің менеджементі мен акционерлерін келісу жүйелерін бағалау сияқты басты бағыттарды бағалауға бағытталады. Ұлттық Банктің уәжді қадағалап пайымдауды қабылдау кезіндегі өкілеттіктері заңдылықты, негізделуді, объективтілікті және бірыңғай тәсілді сақтауды талап етеді.

***Қорландыру тәуекелі. Клиенттердің шетел валютасындағы салымдарының шоғырландырылуын арттыру.***

***Ықтимал тәуекелді басқару жөніндегі іс-шаралар:***

*Теңгедегі құралдардың тартымдылығын арттыру бойынша шаралар қабылдау: корпоративтік бағалы қағаздар нарығын дамыту, институционалдық инвесторлардың мүмкіндіктерін кеңейту, теңгедегі қаржы құралдарымен биржалық сауданы ынталандыру.*

*Корпоративтік бағалы қағаздар нарығын дамыту*

Корпоративтік облигациялар нарығын дамыту мақсатында мемлекеттің Қазақстанның жеке кәсіпорындарының облигацияларының купондық сыйақысын субсидиялау тетігі енгізілді. Тетікті енгізу бизнес үшін қор нарығына нарықтық қорландыруды тартуға қолжетімділікті арттырады.

Тетік Қазақстан Республикасының Кәсіпкерлік кодексіне «Қазақстан Республикасының кейбір заңнамалық актілеріне кәсіпкерлік қызметті реттеуді жетілдіру мәселелері бойынша өзгерістер мен толықтырулар енгізу туралы» 2018 жылғы 24 мамырдағы Қазақстан Республикасының Заңымен толықтырулар[[3]](#footnote-3) енгізу арқылы енгізілді (Дүниежүзілік банктің «Doing Business» рейтингіндегі позициясын жақсарту жөніндегі түзетулердің алтыншы топтамасы).

Бағалы қағаздар шығару және қор нарығына орналастыру арқылы өз қызметін нарықтық қаржыланыдыруды тартуды жүзеге асыратын корпоративтік сектордың компанияларын ынталандыру мақсатында эмитенттердің қор нарығына шығуы жеңілдетілді, атап айтқанда:

- мемлекеттік емес бағалы қағаздардың (бұдан әрі – МЕБҚ) шығарылымын мемлекеттік тіркеу үшін уәкілетті органға ұсынылатын құжаттардың топтамасы және оларды қарау мерзімдері қысқарды;

- МЕБҚ шығарылымының проспектісін электрондық форматқа кезең-кезеңімен өткізу және оны қаржылық есептілік депозитарийіне эмитенттер орналастыратын ақпарат негізінде автоматты түрде жаңарту көзделді;

- МЕБҚ шығарылымы проспектісінің мазмұнына қойылатын талаптар жеңілдетілді;

- МЕБҚ шығарылымының проспектісіне өзгерістер енгізуге, сондай-ақ МЕБҚ орналастыру мен өтеуге байланысты рұқсат беру рәсімдерінің саны қысқарды.

Көрсетілген заңнамалық шаралар «Қазақстан Республикасының кейбір заңнамалық актілеріне валюталық реттеу және валюталық бақылау, қаржы ұйымдарының қызметін тәуекелге бағдарланған қадағалау, қаржылық қызметтерді тұтынушылардың құқықтарын қорғау және Қазақстан Республикасы Ұлттық Банкінің қызметін жетілдіру мәселелері бойынша өзгерістер мен толықтырулар енгізу туралы» 2018 жылғы 2 шілдедегі Қазақстан Республикасының Заңы шеңберінде қабылданды.

Қор биржасының ресми тізімінің балама алаңының құрылымы шеңберінде аз капиталдандырылған компаниялар үшін 2018 жылы Private Market және KASE Startup секторлары іске қосылды. Private Market ЖШС ұйымдық-құқықтық нысандағы компаниялар үшін нарықтық қаржыландыру тартуға арналған.

*Институционалдық инвесторлардың* *мүмкіндіктерін кеңейту*

Банктердің хеджирлеу мүмкіндіктерін кеңейту, сондай-ақ деривативтердің нарықтағы артық валюталық өтімділік кепілімен теңгедегі қорландыруды тарту бойынша мүмкіндіктерді кеңейту мақсатында банктің бөлек шет мемлекеттің валютасындағы туынды қаржы құралдары бойынша ашық ұзақ және (немесе) қысқа позицияларының лимиті банктің меншікті капиталы мөлшерінің 30%-нан 50%-на дейін ұлғайтылды.

Лимитті ұлғайту «Пруденциалдық қалыптардың қалыптық және өзге де орындалуы міндетті нормалар мен лимиттерді маңызы мен есептеу әдістемелерін, белгілі бір күнге шекті банк капиталының мөлшерін және Ашық валюталық позицияларды есептеу қағидалары мен олардың лимиттерін белгілеу туралы» Қазақстан Республикасы Ұлттық Банкі Басқармасының 2017 жылғы 13 қыркүйектегі № 170 қаулысына өзгерістер енгізу туралы» Қазақстан Республикасы Ұлттық Банкі Басқармасының 2018 жылғы 27 сәуірдегі № 77 қаулысын қабылдау арқылы жүзеге асырылды.

Инвестициялық қорлар нарығын дамыту және инвестицяилаудың ұжымдық схемаларын халық арасында танымал ету мақсатында заңнамалық талаптарды ырықтандыру жөніндегі шаралар қабылданды, атап айтқанда:

- инвестициялық пай қоры активтерінің ең төменгі мөлшеріне және пай ұстаушылардың ең төменгі санына (пайлар бастапқы орналастырылған күнгі) қойылатын талаптар алып тасталды;

- инвестициялық қорлардың инвестициялық мүмкіндіктері инвестициялаудың заңнамалық лимиттерін қайта қарау есебінен кеңейтілді;

- жылжымайтын мүлік қорына акциялардан басқа өзге қаржы құралдарын шығаруға және орналастыруға тыйым салу, сондай-ақ жылжымайтын мүлік қорының акциялары бойынша дивидендтер төлеуге бағытталған ақшаның ең төменгі мөлешріне қойылатын талаптар алып тасталды;

- инвестициялық қор болып табылмайтын ЖШС-дан қайта ұйымдастыру және АҚ-тан қайта құру нәтиеждесінде инвестициялық қорлар құру мүмкіндігі берілді.

Инвестициялық қорларға қойылатын талаптарды ырықтандыру жөніндегі көрсетілген шаралар «Қазақстан Республикасының кейбір заңнамалық актілеріне сақтандыру және сақтандыру қызметі, бағалы қағаздар нарығы мәселелері бойынша өзгерістер мен толықтырулар енгізу туралы» 2018 жылғы 2 шілдедегі Қазақстан Республикасының Заңы шеңберінде қабылданды.

 *Теңгедегі қаржы құралдарымен биржада сауда жасауды ынталандыру*

Криптовалютаға инвестициялардың және басқа цифрлық активтер бойынша сауда операцияларының өсуінен теңгедегі қаржы құралдарымен биржада сауда жасау бойынша айналымдардың төмендеу қаупін барынша азайту мақсатында төмендегідей институционалдық инвесторлардың құны Қазақстан Республикасының азаматтық заңнамасына сәйкес қаржы құралдары немесе қаржылық активтер болып табылмайтын және кімге болмасын талап ету құқығы жоқ криптография және (немесе) компьютерлік есептеулер құралдарын қолдана отырып, орталықтандырылмаған ақпараттық жүйеде құрылатын және есепке алынатын шамалардың құнына байланысты болатын активтерді (бұдан әрі – Цифрлық активтер) қаржы құралдарына инвестициялауына тыйым белгіленді.

- «Сақтандыру төлемдеріне кепілдік беру қоры» АҚ;

- бағалы қағаздар нарығындағы брокерлік ұйымдар және олардың клиенттері;

- инвестициялық портфельді басқарушылар (клиенттік және меншікті активтер бойынша);

- екінші деңгейдегі банктер;

- сақтандыру (қайта сақтандыру) ұйымдары.

Сонымен бірге:

- Цифрлық активтермен байланысты тәуекелдерді сақтандыруға;

- Қазақстан Республикасының ұйымдастырылған бағалы қағаздар нарығында Цифрлық активтерді айналысқа жіберуге тыйым салынады.

Нормативтік сипаттағы көрсетілген шаралар «Қазақстан Республикасының кейбір нормативтік құқықтық актілеріне қаржы нарығын реттеу, төлемдер және төлем жүйелері мәселелері бойынша өзгерістер мен толықтырулар енгізу туралы» Ұлттық Банк Басқармасының 2018 жылғы 29 қазандағы № 267 қаулысы шеңберінде қабылданды.

Ұлттық Банктің қор нарығын дамыту жөніндегі одан арғы шаралары Қазақстан Республикасының Үкіметі мен Ұлттық Банктің ұлттық қор нарығын дамыту жөніндегі 2018-2021 жылдарға арналған бірлескен іс-қимыл жоспарына сәйкес жүзеге асырылатын болады. Қор нарығының одан әрі жандануына, пайымдауымызша, салымшыға компанияны басқарушыны таңдау құқығын беруді көздейтін зейнетақы активтерін басқару жүйесін реформалау ықпал ететін болады. Соның нәтижесінде қор нарығында зейнетақы активтерін басқару жөніндегі компаниялар арқылы стратегиялық (институционалдық) инвесторлар сыныбы пайда болады.

***Банктердің қаржылық тұрақтылығының нашарлауы.***

***Ықтимал тәуекелді басқару жөніндегі іс-шаралар:***

*Екінші деңгейдегі банктерді пруденциялық реттеуді жетілдіру.*

LCR нормативінің талаптарын сақтау үшін банктерге қосымша уақыт беру мақсатында, сондай-ақ БҚБК-ның стандарттарына сәйкес келтіру мақсатында «Пруденциалдық қалыптардың қалыптық және өзге де орындалуы мiндеттi нормалар мен лимиттердi маңызы мен есептеу әдiстемелерiн, белгiлi бір күнге шектi банк капиталының мөлшерiн және Ашық валюталық позицияларды есептеу қағидалары мен олардың лимиттерiн белгiлеу туралы» Ұлттық Банк Басқармасының 2017 жылғы 13 қыркүйекте № 170 қаулысына өзгерістер енгізу туралы» Ұлттық Банк Басқармасының 2018 жылғы 27 сәуірдегі № 77 қаулысы қабылданды, ол:

- капитал құралдарын ХҚЕС 9 жіктеуішін ескере отырып қосуды;

- БҚБК-ның талаптарына сәйкес капиталдан инвестициялар сомасын шегеруді;

- ҚДБ үшін бір қарыз алушыға тәуекел лимитін ОК-ның 0,5 деңгейінде белгілеуді;

- БҚ (сауда, сату үшін қолда бар, өтеуге дейін ұсталатын) өткізу мерзімдерін есепке алмай осы БҚ-ны жоғары сапалы өтімді активтер деп тануды;

- норматив талаптарын 2022 жылғы 1 қаңтарға қарай 100-ге дейін ұлғайтудың жаңа графигін белгілей отырып, 2018 жылғы 1 қыркүйекке дейін LCR коэффициенті бойынша мониторингтеу кезеңін ұзартуды;

- LCR коэффициентінің мәндерін белгіленген мәндерден төмен шекте төмендету тетігін;

- ағымдағы шоттарды бейрезиденттер алдындағы міндеттемелер бойынша капиталдандырудың К7 нормативінен алып тастауды және К8 мен К9 нормативтерін алып тастауды;

- ҚДБ БҚ және ЕДҚБ кредиттік тәуекелі бойынша саралау коэффициентін 0%-ға дейін төмендетуді көздейді;

«Қазақстан Республикасының кейбір нормативтік құқықтық актілеріне қаржы нарығын реттеу мәселелері бойынша өзгерістер енгізу туралы» Ұлттық Банк Басқармасының 2018 жылғы 29 маусымдағы № 142 қаулысы қабылданды, ол мыналарды көздейді:

- бір қарыз алушыға арналған тәуекел лимитінен «Баспана» АҚ-қа талаптарды алып тастау;

- «Баспана» АҚ-тың бағалы қағаздарын өтімділігі жоғары және жоғары сапалы өтімді активтер тізіміне енгізу;

- «Баспана» АҚ-қа талаптар және «7-20-25» бағдарламасы шеңберінде берілген ипотекалық қарыздар бойынша кредиттік тәуекелді саралау коэффициенттерін төмендету.

*Банктердің заңнама талаптарын қамтамасыз етуі мақсатында қадағалау рәсімдерін іске асыру.*

Банктердің және олардың үлестес тұлғаларының, банк конгломераттарының және банк секторының басқа субъектілерінің қызметін олардың қызметін талдау, олардың заңнамада белгіленген талаптарды (валюталық заңнамада белгіленген талаптарды қоспағанда) сақтауын қадағалау арқылы бақылау мен қадағалауды Банктерді қадағалау департаменті банктер мен банктік емес ұйымдардың салымшыларының (депозиторларының) мүдделерін қорғау және елдің банк жүйесінің тұрақтылығын қамтамасыз ету мақсатында жүзеге асырады.

Қадағаланатын субъектілердің қызметіндегі орын алып отырған және әлеуетті тәуекелдердің деңгейін анықтау мақсатында Банктерді қадағалау департаменті ай сайынғы және тоқсан сайынғы негізде қадағалауындағы субъектілердің қаржылық жай-күйіне:

* ұсынылған қаржылық және реттеуші есептілікті қарау және талдау нәтижесі бойынша тиісті есептер жасау;
* екінші деңгейдегі банктердің және банк конгломераттарының қаржылық жағдайының нашарлауына жол бермеуге бағытталған ерте ден қою шарларын жүйесін банктердің және банк конгломераттарының қаржылық жағдайының нашарлауына әсер ететін факторларды анықтау және заманауи және барабар қадағалау іс-әрекеттерін қолдану арқылы қолдану;
* банктердің қолданыстағы заңнаманың нормаларын орындауының чек-парақтарын жасау;
* құжаттамалық тексерулер арқылы талдау жасады.

 Қолданылған ықпал ету шаралары туралы ақпарат Ұлттық Банктің ресми интернет-ресурсында орналастырылды.

*Жұмыс істемейтін қарыздарды төмендетуді ынталандыру шараларын іске асыру.*

2017 жылы қабылданған Банк секторының қаржылық орнықтылығын арттыру бағдарламасы банк секторының көрсеткіштеріне, атап айтқанда нашар кредиттердің негізгі үлесін есептен шығаруға жағымды әсер етті.

Сонымен бірге екінші деңгейдегі бес банктің (Астана Банкі, Эксимбанк, Qazaq Banki, Delta Bank және Қазинвестбанк) лицензиясынан айырылуына байланысты банктік статистикадан олардың жұмыс істемейтін қарыздары шығарылды.

Жоғарыда көрсетілген шаралар нәтижесінде 2019 жылғы 1 қаңтардағы жағдай бойынша жұмыс істемейтін қарыздар деңгейі несие портфелінің 7,4%-н құрайды.

***2.2-мақсат. Қаржылық орнықтылықты арттыру және сақтандыру нарығын одан әрі дамыту үшін қажетті жағдайлар жасау.***

***ҚР бейрезидент қайта сақтандырушыларының қаржылық төлем жасау қабілетінің нашарлауы.***

***Ықтимал тәуекелді басқару жөніндегі іс-шаралар:***

*ҚР сақтандыру ұйымдарын бақылау мен қадағалауды күшейту;*

*Қайта сақтандырушының сақтандыру резервтеріндегі үлесін қалыптастыру жөніндегі тәсілді қайта қарау;*

*Сақтандыру тәуекелдерін қайта сақтандыруға беру тыйым салынған ҚР қайта сақтандыру ұйымдарының-бейрезиденттерінің тізілімін жүргізу.*

«Қазақстан Республикасының кейбір заңнамалық актілеріне сақтандыру және сақтандыру қызметі, бағалы қағаздар нарығы мәселелері бойынша өзгерістер мен толықтырулар енгізу туралы» 2018 жылғы 2 шілдедегі № 166-VI Қазақстан Республикасының Заңымен (бұдан әрі –
№ 166-VI заң) «Сақтандыру қызметі туралы» ҚР Заңына Ұлттық Банкке сақтандыру тәуекелдерін қайта сақтандыруға беруге тыйым салынған Қазақстан Республикасының бейрезидент қайта сақтандыру ұйымдарының және Қазақстан Республикасының бейрезидент қайта сақтандыру брокерлерінің тізілімін (blacklist) жүргізу бөлігінде өкілеттіктер беру бойынша өзгерістер енгізілді.

Қазақстан Республикасының қайта сақтандыру жөніндегі қызметті реттейтін заңнамасын өзгерту:

- қайта сақтандыру шартына, атап айтқанда қайта сақтандыру шартын ресімдеу тәртібіне және мазмұнына, қайта сақтандыруға берілетін тәуекелдер туралы мәліметтерді болуы бойынша, қайта сақтандыру шартын жасасуды растау нысанына, оның ішінде қайта сақтандыру квернотына және қайта сақтандыру слипіне талаптарды;

- салынған Қазақстан Республикасының бейрезидент қайта сақтандыру ұйымдарына тәуекелдерді қайта сақтандыруға беруге негіздеменің болуын және орындылығына талдау жүргізуді;

- меншікті ұстап қалудың (меншікті капитал) ең жоғары мөлшерінен асатын тәуекелдерді беру кезіндегі қайта сақтандыру қорғауының талаптарына талаптарды;

- сақтандыру (қайта сақтандыру) пулдары қызметінің және оларды ұйымдастыру тәртібін регламенттеуді және белгілеуді, сақтандыру брокерлеріне сақтандыру (қайта сақтандыру) пулының қатысушыларын басқаруға және ортақ істерін жүргізуге құқық беруді;

- Қазақстан Республикасында еншілес ұйымы – сақтандыру брокері бар Қазақстан Республикасының бейрезидент сақтандыру брокерлеріне тәуекелді беру жағдайларын қоспағанда, Қазақстан Республикасының бейрезидент сақтандыру брокерлерінің арқылы сақтандыру тәуекелдерін қайта сақтандыруға беруді шектеуді көздейді. Бұл ретте мұндай еншілес ұйым – сақтандыру брокері өзінің бас ұйымының делдал болуымен Қазақстанның сақтандыру (қайта сақтандыру) ұйымдарымен жасасқан қайта сақтандыру шарттары туралы есеп беруге міндетті;

- меншікті капиталға талаптар белгілеуді, жаңадан құрылатын сақтандыру брокерлері үшін меншікті капиталға талаптарды ұлғайтуды, сондай-ақ сақтандыру брокерлеріне қатысты сақтандыру брокерлерінің тиімділігін, ашықтығын және кәсібилігін қамтамасыз етуге бағытталған өзге талаптарды белгілеуді;

- тәуекелдерді сақтандыру сыныптары, сақтандыру қызметін жүзеге асыру құқығына лицензиясы жоқтар бойынша қайта сақтандыруға тыйымды белгілеуді көздейді.

Қысқа мерзімді перспективада бұл шаралар қайта сақтандыру қызметі саласында жүйелі өзгерістерге әкелмейді деп пайымдаймыз, бірақ орташа және ұзақ мерзімді перспективада Ұлттық Банк шығыс шетелдік және кіріс қайта сақтандыру құрылымы мен көлемінің өзгеруін күтеді. Бірінші кезекте, осы шаралардың қайта сақтандыру қызметінің қамтамасыз ету, қайта сақтандыру өтемінің сапасын жақсарту, Қазақстан Республикасының аумағында адал емес қайта сақтандырушылардың-бейрезиденттердің қызметіне жол бермеу үшін қажет болғандығын атап өткен жөн.

Қазақстан Республикасының сақтандыру ұйымдарын бақылау мен қадағалауды күшейту мақсатында «Қазақстан Республикасының кейбір заңнамалық актілеріне валюталық реттеу және валюталық бақылау, қаржы ұйымдарының қызметін тәуекелге бағдарланған қадағалау, қаржылық қызметтерді тұтынушылардың құқықтарын қорғау және Қазақстан Республикасы Ұлттық Банкінің қызметін жетілдіру мәселелері бойынша өзгерістер мен толықтырулар енгізу туралы» 2018 жылғы 2 шiлдедегi № 168-VІ Қазақстан Республикасының Заңы Қазақстан Республикасы қаржы ұйымдарының қызметін тәуекелге бағдарланған қадағалау ұғымын енгізді, оның негізі міндеті олардың қаржылық орнықтылығын қамтамасыз ету және олардың қызметіндегі тәуекелдердің ұлғаюына жол бермеу үшін ерте араласу және уақтылы қадағалау әрекеттерін қабылдау мақсатында олардың қызметіндегі тәуекелдер мен кемшіліктерді анықтау және болғызбау болып табылады.

Тәуекелге бағдарланған тәсіл пропорционалдық қағидатын ескереді, ол:

қаржы ұйымдарының қызметінің мөлшерін, маңыздылығын, сипатын, ауқымы мен күрделілігін есепке алуды;

қаржы ұйымдарының олардың қаржы нарығындағы маңыздылығына сәйкес санатқа бөлуді;

бақылаудың және қадағалаудың жиілігін, тереңдігі мен қарқындылығын айқындауды болжайды.

***Сақтандыру ұйымдары шығыстарының ұлғаюы.***

***Ықтимал тәуекелді басқару жөніндегі іс-шаралар:***

*Сақтандыру шарттарын жасасу тәсілдерін қайта қарау (сақтандыру шарттарын электрондық нысанда жасау), бұл болашақта сақтанушылардың сақтандыру шарттарын сақтандыру делдалдарына жүгінбестен жасау рәсімін жеңілдетуге, сондай-ақ сақтандыру ұйымдарының шығыстарын (қағаз түріндегі сақтандыру полистерін дайындау, сақтау шығыстары) төмендетуге мүмкіндік береді.*

№ 166-VI Заңның сақтандыру ұйымдарының интернет-ресурстарында сақтандыру шарттарын аралық жасау (онлайн-сақтандыру) бойынша мүмкіндік беруді және оны іске асыру үшін нормативтік құқықтық актілерді қабылдауды көздейтін жекелеген нормаларының 2019 жылғы 1 қаңтардан бастап күшіне енуіне байланысты, сақтандыру ұйымдарының шығыстарын мынадай себептер бойынша төмендету күтіледі:

- сақтандырудың барлық міндетті түрлері бойынша сақтандыру полистерінің қағаз бланкілерінің айналысы алып тасталды;

- сақтандыру агенттерінің және өзге тұлғалардың сақтандыру полистері бланкілерінің жалған болуына немесе жарамсыз бланкілер беруге байланысты алаяқтық әрекеттері алып тасталды, бұл сақтандыру ұйымдарына айтарлықтай қаржылық шығын әкелді;

- өзінің қызметін интернетте жүзеге асыратын сақтандырудың міндетті сыныптарының сақтандыру агенттері алып тасталды, бұл сақтандыру ұйымдарының оларға сыйақы төлеуге шығыстарының көлемін төмендетуге мүмкіндік береді;

- сақтанушы бойынша деректерді, сондай-ақ «Бірыңғай сақтандыру дерекқоры» ААЖ-ні мемлекеттік дерекқормен және ақпараттық жүйелермен ықпалдастыруды жүзеге асыру арқылы сақтандыру шартын жасау үшін оларға берілетін мәліметтерді өтеусіз жүктеу және түрлендіру қамтамасыз етілді.

***Отандық және халықаралық қаржы нарықтарындағы ахуалдың өзгеруі салдарынан сақтандыру ұйымдарының инвестициялық позициясының нашарлауы.***

***Ықтимал тәуекелді басқару жөніндегі іс-шаралар:***

*Сақтандыру ұйымдарының активтерін инвестициялау және әртараптандыру талаптарын қайта қарау;*

2018 жылғы 27 сәуірде Ұлттық Банк Басқармасы «Сақтандыру (қайта сақтандыру) ұйымының және сақтандыру тобының қаржылық жағдайының нашарлауына ықпал ететін өзге де факторларды белгілеу, сондай-ақ Ертерек ден қою шараларын қолдану қағидаларын және Сақтандыру (қайта сақтандыру) ұйымының (сақтандыру тобының) қаржылық жағдайының нашарлауына әсер ететін факторларды анықтау әдістемесін бекіту туралы» № 75 қаулы (бұдан әрі – №75 қаулы) қабылдады, онда Standard & Poor's агенттігінің халықаралық шәкілі бойынша «В-» және одан төмен ұзақ мерзімді кредиттік рейтингі бар екінші деңгейдегі банктердің активтеріне жалпы жиынтық орналастыруды шектейтін сақтандыру ұйымының қаржылық жағдайының нашарлауына ықпал ететін факторларкөзделді.

№ 166-VI Заңы мынадай жаңа жаңалықтар енгізді:

1) сақтандыру ұйымының меншікті активтерінен «unit-linked» өнімі шеңберінде сақтанушылардың активтерін бөлек есепке алу бойынша талаптар белгіленді (сақтанушының инвестицияларға қатысу талаптарын көздейтін сақтандыру шарты);

2) БҚН тиісті лицензиясы негізінде «unit-linked» өнімі шеңберінде сақтанушылардың активтерін басқару мүмкіндігін сақтандыру ұйымдарына беру.

Сонымен қатар, Ұлттық Банк Басқармасы 2018 жылғы 27 тамызда «Сақтанушының инвестицияларға немесе сақтандырушының пайдасына қатысу қағидалары мен ерекшеліктерін, сондай-ақ Сақтанушының инвестицияларға немесе сақтандырушының пайдасына қатысу талаптары көзделетін сақтандыру шартының мазмұнына қойылатын талаптарды, Сақтандыру ұйымының инвестициялау мақсаттары үшін сақтанушылардан алынған сақтандыру сыйлықақыларының бір бөлігі және оларды инвестициялаудан алынған кірістер (шеккен залалдар) есебінен қалыптастырылған активтерді сақтандыру ұйымы болып табылмайтын инвестициялық портфельді басқарушыға инвестициялық басқаруға беру шарттары мен қағидаларын бекіту туралы» № 190 қаулыны (бұдан әрі – №190 қаулы) қабылдады.

№190 қаулы Қазақстан Республикасының заңнамасын Unit-linked сақтандыру өніміне талаптарға қатысты жетілдіруге бағытталды, ол сонымен бір мезгілде өмірді сақтандыруды және инвестицияларды қамтиды және мыналарды белгілейді:

1) сақтанушының сақтандырушының инвестицияларына қатысу тәртібі (сақтандыру ұйымы құрған, БҚН лицензиясы бар инвестициялық пай қорлары не БҚН өзге де кәсіби қатысушылары арқылы);

2) сақтанушының инвестицияларына қатыса отырып, сақтандыру шартының мазмұнына талаптар;

3) сақтанушылардың активтерін БҚН кәсіби қатысушының инвестициялық басқаруына беру тәртібі.

***2.3-мақсат. Бағалы қағаздар нарығын бұдан әрі дамыту үшін қажетті жағдайлар жасау***

***Отандық эмитенттердің халықаралық сауда алаңдарына, оның ішінде ЕАЭО-ға қатысушы елдердің алаңдарына кетуі.***

***Ықтимал тәуекелді басқару жөніндегі іс-шаралар:***

*Отандық қор нарығының тартымдылығын арттыру, инвесторлар базасын кеңейту және отандық нарыққа қатысушылардың бәсекеге қабілеттілігін арттыру жөнінде шаралар қабылдау.*

Тұтастай алғанда, бағалы қағаздардың қазақстандық нарығының көрсеткіштерінің жақсарғандығын атап өткен жөн. Мәселен, 2019 жылғы 1 қаңтарда отандық қор нарығын капиталдандыру 26,3 трлн болды. KASE индексі, 2016 жылдың басынан бастап 2019 жылдың басында 2 293,71 тармаққа дейін 2,6 есе ұлғайып, айтарлықтай өсуді көрсетті. 2017 жыл қорытындысы бойынша KASE индексі дамушы нарықтардың барынша тез өсетін индекстерінің үштігіне кірді.

Қор нарығын жандандыру, оның жұмыс істеу қағидаларын жеңілдету және жаңа эмитенттер мен инвесторлардың отандық қор нарығына шығуына ынталандыру тетігін жасау бойынша жұмыстар тұрақты негізде жүргізіледі.

2018 жылғы қарашада Ұлттық Банк Бағалы қағаздар жөніндегі комиссиялар халықаралық ұйымымен (IOSCO) пен консультациялар, ынтымақтастық және ақпарат алмасу мәселелері бойынша өзара түсіністік туралы көпжақты меморандумға қол қойды. Осылайша, Ұлттық Банк Орталық Азия елдері реттеушілерінің ішінен бірінші рет IOSCO толық құқылы мүше болды, бұл ауқымды нарықта жаңа мүмкіндіктер ашады. Меморандумға қосылу қаржы нарығын реттеудің халықаралық қағидаттары мен стандарттарын әзірлеуге қатысуға мүмкіндік береді және қажетті өзара іс-әрекетті және ақпарат алмасуды жүзеге асыру үшін бағалы қағаздар нарығының шетелдің реттеушілеріне жеткілікті негіз болып табылады (қосымша екі жақты келісімдерге қол қою қажетінсіз).

Мәскеу қор биржасы және KASE 2018 жылғы қазанда әріптестік туралы стратегиялық келісімге қол қойылды, бұл KASE-ні жаңа технологиялық деңгейге шығаруға мүмкіндік береді және отандық қор нарығын дамытуға оң әсер етеді.

**Бұдан басқа, Қазақстан Республикасының мемлекеттік бағалы қағаздары Clearstream халықаралық есеп айырысу жүйесінде есептелетін бағалы қағаздардың тізіміне енгізілді. Жаңа халықаралық желі Қазақстанның нарығы үшін 2018 жылғы 30 шілдеде іске қосылды. Осы бағытты іске асыру халықаралық қаржы нарықтарымен ықпалдасуды тереңдетуге мүмкіндік береді және қосымша портфельдік инвестициялардың ағынын қамтамасыз етеді, сондай-ақ халықаралық инвесторлардың Қазақстанның қор нарығына қолжетімділігін айтарлықтай жеңілдетуді білдіреді.**

Банк холдингінің инвестициялық стратегиясына талаптар белгіленді және облигациялар нарығында банк холдингтарының инвестициялық мүмкіндіктері кеңейтілді, нәтижесінде нарықта банк холдингтары ретінде стратегиялық инвесторлар пайда болады. Инвестициялық қорлар құру және жұмыс істеуі бөлігінде талаптарды ырықтандыру бойынша шаралар қабылданды, бұл ұжымдық инвестициялар нарығын одан әрі дамытуға импульс беруге мүмкіндік береді. Тиісті нормалар Қазақстан Республикасының заңнамасында іске асырылады.

KASE-нің ресми тізімі құрылымында аздаған капиталы бар эмитенттер үшін балама алаң құрылды, сондай-ақ старт-ап жобалары үшін алаң және шағын және орта бизнес субъектілеріне балама қаржыландыру көзін беруге арналған Private Market алаңы жұмыс істейді. Ұлттық Банктің қысқа мерзімді ноттарымен және Қазақстан Республикасы Қаржы министрлігінің мемлекеттік бағалы қағаздарымен мәмілелер үшін т+2 схемасы бойынша есеп айырысулар енгізілді.

2018 жылғы қазаннан бастап KASE валюта нарығында орталық контрагент институты енгізілді, бұл ретте 2017 жылдан бастап ол деривативтер нарығында жұмыс істейді. 2019 жылы сол сияқты оны KASE қор нарығына енгізу жоспарланып отыр. Орталық контрагент институтының пайда болуы қаржы құралдарымен мәмілелердің аяқталуының кепілдігін қамтамасыз ету және олар бойынша міндеттемелерді орындау есебінен биржалық нарықтың сенімділігін айтарлықтай ұлғайтады.

Сонымен қатар уәкілетті органның эмитенттерге қатысты бақылау-қадағалау функцияларын қысқартуды, рұқсат беру рәсімдерін оңтайландыруды көздейтін бағалы қағаздар нарығына эмитенттердің шығуын ынталандыру бойынша шаралар кешені әзірленді.

Оған қоса, KASE қазақстандық кәсіпкерлермен және компаниялардың басшыларымен, оның ішінде өңірлерде, жеке және көшпелі кездесулер мен ақпараттық сессияларды тұрақты жүргізеді, онда KASE өкілдері қор нарығы, қаржы құралдары және қор нарығында қаржыландыруды тарту тәсілдері туралы ақпарат береді, сол сияқты жыл сайын брокерлердің клиенттері және студенттер арасында: «Бөлшек инвесторлар конкурсы» және «Биржалық симулятор» конкурстары өткізіледі.

Тұрақты негізде, оның ішінде Қазақстанның «Doing Business» халықаралық рейтингідегі позициясын жақсарту жөніндегі жұмыс шеңберінде Қазақстанның корпоративтік басқару мәселелері бойынша заңнамасын жетілдіру жөнінде жұмыс жүргізілуде. Дүние жүзілік банк сарапшыларының бағалауы бойынша «Doing Business» – «Миноритарлық инвесторларды қорғау» рейтингінің индикаторы бойынша реттеу процестерінің ең үздік жақсартылуына қол жеткізілді, ол бойынша Қазақстан әлемде 1 орынды алуын жалғастыруда.

Ұлттық Банктің қор нарығын дамыту жөніндегі бұдан былайғы шаралары Қазақстан Республикасы Үкіметінің және Ұлттық Банктің ұлттық қор нарығын дамыту жөніндегі 2018-2021 жылдарға арналған бірлескен іс-қимыл жоспарына сәйкес жүзеге асырылады. Сол сияқты қор нарығын бұдан әрі жандандыруға, салымшыға басқарушы компанияны таңдау құқығын беруді көздейтін зейнетақы активтерін басқару жүйесінің реформасы ықпал етеді деп пайымдаймыз. Нәтижесінде қор нарығында зейнетақы активтерін басқару жөніндегі компания атынан стратегиялық (институционалдық) инвесторлардың тобы пайда болады.

***Астана» халықаралық қаржы орталығы (АХҚО) мен Қазақстан Республикасы юрисдикциялары арасындағы реттеушілік төрелік.***

***Ықтимал тәуекелді басқару жөніндегі іс-шаралар:***

*Реттеушілік төреліктің тәуекелдерін азайту жөнінде алдын алу шараларын қабылдау.*

Ұлттық Банк Қазақстан Республикасының Қаржы министрлігімен бірлесе отырып «Қазақстан Республикасының аумағында қор нарығының бірнеше биржа алаңдарының қатар жұмыс істеп, дамуы үшін жағдайлар жасау жөнінде ұсыныстар әзірлеу бойынша жұмыс тобын құру туралы» 2018 жылғы 27 наурыздағы № 116 бірлескен бұйрықты бекітті.

Қор биржаларына қатысты белгіленген АХҚО және бағалы қағаздар нарығы туралы Қазақстан Республикасы заңнамасының жекелеген нормаларын үйлестіру мүмкіндігін қарау бойынша жұмыс көрсетілген жұмыс тобының жұмысы шеңберінде жүргізіледі. Жұмыс тобының 6 отырысы өткізілді. Жұмыс тобының мүшелері осы отырыстар барысында АХҚО биржасының пост-трейдинг инфрақұрылымын құру, эмитенттердің және бағалы қағаздар нарығына кәсіби қатысушылардың екі биржа алаңына өзара қолжетімділігі, инвесторлардың қолжетімділігі сияқты мәселелерді қоса алғанда, екі биржа алаңдарының қатар жұмыс істеуін дамытудың негізгі мәселелерін қарайды.

***Ұйымдастырылған бағалы қағаздар нарығында бағалы қағаздарды орналастыру арқылы қаражат тартуға эмитенттер қызығушылығының жеткіліксіздігі***

***Ықтимал тәуекелді басқару жөніндегі іс-шаралар:***

*Жаңа эмитенттердің нарыққа шығуын ынталандыру тетіктерін құру және оларға қолдау көрсету бағдарламаларын енгізу.*

Капитал нарығында қаржыландыруды тартудың тартымдылығын арттыру мақсатында эмитенттер үшін қор нарығына шығу бойынша рәсімдер жеңілдетілді.

Қазақстан Республикасының кейбір заңнамалық актілеріне эмитенттер үшін бағалы қағаздардың шығарылымына қатысты рәсімдерді жеңілдетуді көздейтін түзетулер енгізілді, атап айтқанда:

1) уәкілетті органның шығарылымды мемлекеттік тіркеу үшін ұсынылатын құжаттарды қарау мерзімдері қысқарды:

 - эмиссиялық мемлекеттік емес бағалы қағаздарды – күнтізбелік 30 күннен 15 жұмыс күніне дейін;

- облигациялық бағдарламаны – күнтізбелік 30 күннен 10 жұмыс күніне дейін;

- облигациялық бағдарлама шегіндегі облигациялар шығарылымын – 5 жұмыс күніне дейін;

2) эмиссиялық мемлекеттік емес бағалы қағаздар шығарылымының проспектілеріне өзгерістер енгізуге байланысты рұқсат беру рәсімдерінің саны қысқарды (өзгерістерге қатысты талаптар алып тасталды, олар туралы ақпарат қаржылық есептілік депозитарийінде жарияланады);

3) эмиссиялық мемлекеттік емес бағалы қағаздар шығарылымы проспектісінің мазмұнына қойылатын талаптар жеңілдетілді, оның ішінде проспектіге енгізілетін мәліметтер мен құжаттардың тізбесі қысқарды;

4) эмиссиялық мемлекеттік емес бағалы қағаздар шығарылымын және эмиссиялық бағалы қағаздар шығарылымының проспектісіне өзгерістерді мемлекеттік тіркеу үшін уәкілетті органға ұсынылатын құжаттардың топтамасы қысқарды, оның ішінде, егер құжаттар бұрын қаржылық есептілік депозитарийінің интернет-ресурсына орналастырылса, онда оларды эмитент ұсынбайды;

5) бағалы қағаздар шығарылымының проспектісін электрондық форматқа көшіру және оны қаржылық есептілік депозитарийіне эмитент орналастырған ақпарат негізінде автоматты түрде жаңарту мүмкіндігі көзделді;

6) бағалы қағаздарға Ұлттық Банк беретін ұлттық сәйкестендіру нөмірлерінен бағалы қағаздарға қаржылық есептілік депозитарийі беретін халықаралық сәйкестендіру нөмірлеріне (ISIN кодтарына) көшу;

7) облигациялар айналысының бүкіл мерзімі ішінде левередж шамасына қойылатын талаптарды эмитенттің сақтауы жөніндегі талап алып тасталды;

8) Ұлттық Банкке мемлекеттік емес облигацияларды орналастыру қорытындысы туралы есептерді ұсыну жөніндегі талап алып тасталды;

9) эмитенттердің мемлекеттік емес облигацияларды өтеу қорытындысы туралы есептерді ұсыну хабарлама сипатына ауыстырылды;

10) Ұлттық Банкке акцияларды орналастыру қорытындысы туралы есептерді ұсынуға арналған есепті кезең 6 айдан 12 айға ұлғайтылды және акцияларды орналастыру қорытындысы туралы есепті бекіту үшін ұсынылатын құжаттар топтамасы қысқарды;

11) қамтамасыз етілген, инфрақұрылымдық немесе ипотекалық облигацияларды шығару, орналастыру, айналысы және өтеу кезінде ғана облигациялар ұстаушылардың өкілінің болуы жөніндегі талап сақталды, бұл ретте осы талап облигациялардың басқа түрлеріне қатысты алып тасталады.

Оған қоса, эмитенттердің қызметі туралы ақпаратты жария ету жүйесін жетілдіруге бағытталған шаралар көзделген. Атап айтқанда, инвесторлардың эмитенттердің қызметі туралы ақпаратқа қолжетімділігін жүйелендіру және эмитенттерге қаржылай жүктемені төмендету мақсатында:

 - эмитенттердің өз қызметі туралы жария етілетін ақпараттың тізбесі оңтайландырылды, қайталанатын нормалар алып тасталды;

- эмитенттер туралы ақпараттың бірыңғай тегін көзі ретінде қаржылық есептіліктің депозитарийі белгіленді.

Көрсетілген түзетулер, оның ішінде ақпаратты жария ету бойынша G20/ЫЭДҰ корпоративтік басқару қағидаттарымен келісіледі, олар ақпаратты тарату арналары пайдаланушылардың қажетті ақпаратқа теңдей, уақтылы және артық шығыстармен байланысты емес қолжетімділігін қамтамасыз етуге тиіс деп белгілейді.

KASE ресми тізімінің құрылымында шағын және орта бизнес эмитенттері үшін балама алаң құрылды. Балама алаңға рұқсат берілген бағалы қағаздарға жеңілдетілген листинг рәсімдері қолданылады, ол ең төменгі листингтік алымдарды (листингтік алымдар бойынша үнемдеу 30%-дан асады), ақпаратты жария етуге қойылатын жеңілдетілген талаптарды, қаржы консультантының болуы бойынша талаптардың болмауын білдіреді. Бұл ретте қолданыстағы бизнес-процесті қаржыландыру және бизнес жобаны кеңейту үшін қаржы емес сектор компанияларына басымдық беріледі.

Оған қоса, KASE-де жауапкершілігі шектеулі серіктестіктің (ЖШС) ұйымдық-құқықтық нысандағы шағын және орта бизнес субъектілеріне қаржыландырудың балама көздерін (ЖШС-те үлестерді сату) беруге арналған старт-ап жобаларға арналған алаң және Private Market алаңы жұмыс істейді.

Бүгінгі күні қор биржасының ресми тізіміндегі акциялар нарығындағы листингтік компаниялардың саны 113 эмитенттерге дейін өсті. Корпоративтік облигациялар нарығы 62 компанияның 247 облигациялар шығарылымымен сипатталады.

***Инвесторлық базаның шектеулілігі және халықты қор нарығына тарту дәрежесінің төмен болуы***

***Ықтимал тәуекелді басқару жөніндегі іс-шаралар:***

*Брокерлердің электрондық қызмет көрсету, бағалы қағаздармен сауда жасау қағидаларын жеңілдету, инвестициялаудың ұжымдық нысандарын құру мен жұмыс істеу процестерін ырықтандыру және инвестициялар үшін қауіпсіз ортаға кепілдік беретін жүйені салу мүмкіндігін енгізу арқылы инвесторлық базаны кеңейту.*

Қашықтан кіру жүйелерін пайдалана отырып инвесторларды қор нарығына тарту және сауда талаптарын жеңілдету мақсатында клиенттің электрондық цифрлық қолтаңбасы негізінде сауда операцияларын жүргізуді және брокердің клиентке электрондық қызметті жеке кабинет арқылы көрсетуін қоса алғанда, брокерлердің клиентке электрондық қызметті көрсету мүмкіндігі енгізілді.

Отандық брокерлердің қызметін ырықтандыру шеңберінде олардың инвестициялық мүмкіндіктері кеңейтілді, атап айтқанда брокерлерге отандық кастодиандарға соқпай, тікелей шетелдік есеп айырысу ұйымдарында жеке шоттар ашу мүмкіндігі берілді. Банк холдингінің инвестициялық стратегиясына талаптар белгіленді және облигациялар нарығында банк холдингтарының инвестициялық мүмкіндіктері кеңейтілді, нәтижесінде нарықта банк холдингтары ретінде стратегиялық инвесторлар пайда болады.

Клиенттердің есебінен және олардың тапсырмасы бойынша қолма-қол шетел валютасымен айырбастау операцияларын қоспағанда, брокерлердің айырбастау операцияларын жүзеге асыру мүмкіндігі енгізілген.

Эмитенттерге қатысты уәкілетті органның бақылау-қадағалау функцияларын қысқартуды көздейтін бағалы қағаздар нарығына шығуға эмитенттерді ынталандыру, рұқсат беру рәсімдерін оңтайландыру бойынша шаралар кешені әзірленді. Бағалы қағаздар нарығының қатысушыларының қызметін ырықтандыру аясында мыналар:

* уәкілетті органға ұсынылатын рұқсат беру рәсімдерінің өткізілу және есептілік мерзімдерін қысқарту;
* мемлекеттік мүлік туралы Қазақстан Республикасының заңнамасына сәйкес айқындалған мемлекеттік мүлікті есепке алу саласында бірыңғай оператордың қызметін оңтайландыру;
* инвестициялық қорлар құру, қайта ұйымдастыру және оның жұмысына қойылатын талаптарды жеңілдетуді көздейтін инвестициялық қорлар құру және жұмыс істеу тәртібін ырықтандыру бойынша шаралар қабылданды. Атап айтқанда, инвестициялық пай қорлары активтерінің ең аз мөлшері мен пай иелерінің санына қойылатын талап алып тасталды, ашық және аралық инвестициялық қорларға арналған инвестициялау лимиттері көтерілді, акционерлік қоғамнан немесе жауапкершілігі шектеулі серіктестіктен қайта ұйымдастыру арқылы акционерлік инвестициялық қор құру мүмкіндіктері кеңейтілді.

Қор нарығын дамыту бойынша Ұлттық Банктің бұдан былайғы шаралары Қазақстан Республикасының Үкіметі мен Ұлттық Банктің Ұлттық қорды дамытуға бойынша 2018-2021 жылдарға арналған бірлескен іс-қимылдарының жоспарына сәйкес іске асырылатын болады. Қор нарығын бұдан әрі жандандыруға, біздің пайымдауымызша, салымшыға басқарушы компанияны таңдау құқығын ұсынуды көздейтін зейнетақы активтерін басқару жүйесінің реформасы ықпал ететін болады. Нәтижесінде, қор нарығында зейнетақы активтерін басқару жөніндегі компания түріндегі стратегиялық (институционалдық) инвесторлардың жаңа сыныбы пайда болады.

Сондай-ақ, 2016-2020 жылдарға арналған кешенді жоспарға сәйкес квазимемлекеттік сектордың ірі компанияларын IPO арқылы бәсекелес ортаға кезең кезеңмен шығару және іске асыру жүзеге асырылуда.

***Қазақстан Республикасының қаржы секторын дамытудың 2030 жылға дейінгі тұжырымдамасында белгіленген Бағалы қағаздар нарығын дамытуды ынталандыру бойынша жоспарланған мақсаттар мен міндеттердің толық орындалмауы***

***Ықтимал тәуекелдерді басқару жөніндегі іс-шаралар***

*Қазақстан Республикасының қаржы секторын дамытудың 2030 жылға дейінгі тұжырымдамасында белгіленген бағалы қағаздар нарығын дамытуды ынталандыру мәселелерін пысықтау кезінде ведомствоаралық үйлестіруді күшейту.*

Қазақстан Республикасының қаржы секторын дамытудың 2030 жылға дейінгі тұжырымдамасы бірнеше сатыларды көздейді, осыған орай, жоспарланған іс-шараларды іске асыру 2030 жылға дейін жүзеге асырылатын болады. Бүгінгі таңда бағалы қағаздар нарығының тиімділігін арттыруға қатысты Тұжырымдамада көзделген іс-шаралардың басым бөлігі Ұлттық Банктің күшімен іске асырылуы мүмкін болған бөлігінде орындалған.

Қазіргі уақытта мынадай:

* қазақстандық инвесторларға брокерлік қызметке лицензиясы жоқ барлық субъектілер үшін FOREX нарығына рұқсат етуге арналған реттелмейтін субъектілердің қызметтер ұсынуына тыйым салуды белгілеу, сондай-ақ аталған талаптардың орындалуына мониторинг пен қадағалауды күшейту;
* нарыққа қатысушыларға тәуекелсіз мөлшерлеменің индикаторы болып табылатын барабар кірістілік қисығын құрып беру (Қазақстан Республикасының Қаржы министрлігі);
* бағалы қағаздар нарығындағы институционалдық инвесторлар сыныбы ретіндегі зейнетақы активтерін басқарушылар институтын қалпына келтіру (зейнетақы активтерін басқарушылар жүйесінің реформасы);
* ЕАЭО елдерінде бірыңғай биржалық кеңістік қалыптастыру;
* эмитенттер мен инвесторлар үшін пәрменді салықтық ынталандырулар (жеңілдіктер) жасау бойынша іс-шараларды іске асыру процесі жүріп жатыр.

Отандық эмитенттердің өздерінің бағалы қағаздарын бағалы қағаздардың ұйымдасқан нарығында орналастыруларын ынталандыру мақсатында Ұлттық Банк 3 жылға дейінгі мерзімге корпоративтік табыс салығының мөлшерлемесін төмендету (20%-дан 18%-ға дейін) нысанында салықтық жеңілдіктер қолдану арқылы IPO-ға және Корпоративтік эмитенттердің Қазақстандық қор биржасына шығуын ынталандыру бойынша ұсыныстар әзірледі.

Эмитенттердің отандық қор нарығына шығуын салықтық ынталандыру бойынша Ұлттық Банктің ұсынысы Қазақстан Республикасының Ұлттық экономика министрлігінде жұмыс тобының аясында талқыланды, содан кейін 2017 жылы Республикалық бюджет комиссиясы қарады. Бұл ретте, қарау қорытындылары бойынша Республикалық бюджет комиссиясы эмитенттер үшін корпоративтік табыс салығын төмендету бойынша ұсынысты қолдаған жоқ.

Осылармен қатар, инвесторларды қор нарығына шығуға ынталандыру бойынша Ұлттық Банк жеке тұлғалар үшін ашық және аралық инвестициялық пай қорларының пайлары бойынша кірістерге салық салу бойынша жеңілдіктер енгізу жөнінде «Салықтар және бюджетке төленетін міндетті төлемдер туралы» Қазақстан Республикасының кодексіне өзгерістер енгізу бойынша ұсыныстар әзірледі. Біздің пайымдауымыз бойынша, ол жеке тұлғаларды өздерінің ақша қаражаттарын банктік депозиттердің баламасы ретіндегі инвестициялық пай қорларына салуын ынталандыратын болады.

Бүгінгі күні аталған ұсыныстар Қазақстан қаржыгерлері қауымдастығы атынан қаржы нарығының қатысушыларымен келісілді және тиісті жұмыс тобының аясында келісілуде. Кейіннен ұсыныстар Республикалық бюджет комиссиясының қарауына шығарылады.

***2.4-мақсат. Жинақтаушы зейнетақы жүйесін одан әрі дамыту бойынша жағдайлар жасау***

***Халықтың жинақтаушы зейнетақы жүйесіне сенім білдірмеуі***

***Ықтимал тәуекелдерді басқару бойынша іс-шаралар***

*Халық арасында жинақтаушы зейнетақы жүйесінің өзекті мәселелері бойынша жан-жақты ақпараттық-түсіндіру жұмыстары*

Халықтың жинақтаушы зейнетақы жүйесіне деген сенімін арттыру мақсатында Ұлттық Банк және «Бірыңғай жинақтаушы зейнетақы қоры» АҚ (бұдан әрі – БЖЗҚ) тұрақты негізде бұқаралық ақпарат құралдары мен әлеуметтік желілерде белсенді жұмыс жүргізіп отырады.

Ұлттық Банк пен БЖЗҚ басшыларының телеарналарда телевизиялық бағдарламаларға, республикалық радио және мерзімді баспа басылымдарына қатысуы ұйымдастырылады.

Тоқсан сайын БЖЗҚ басшыларының БЖЗҚ-дан төлемдер, зейнетақы жинақтарының, жаңа электрондық сервистердің сақталуына кепілдік беру, инвестициялық кірісті есепке жазу тетігі және проблемалы активтермен жұмыс мәселелері бойынша баспасөз конференциялары мен брифингтері өтіп тұрады. Республикалық және облыстық газеттерде, интернет-порталдардың беттерінде және телевизиялық эфирде тиісті материалдар орналастырылды.

Халықты жинақтаушы зейнетақы жүйесіне тарту үшін ақпараттық-түсіндіру жұмыстарын күшейту, сондай-ақ облыстық филиалдардың жұмысымен таныстыру мақсатында орындарда БЖЗҚ басшылығының республиканың өңірлері бойынша жұмыс сапарлары болып тұрады. Сапарлар барысында халықтың қаржылық сауаттылығын арттыру және оны жинақтаушы зейнетақы жүйесіне тарту, төлемдер кестесін өзгерту және әйелдердің зейнетке шығу жасын көтеруге қатысты зейнетақы жүйесін жаңарту туралы халықты ақпараттандыру бойынша БЖЗҚ-ның жүргізіп отырған ақпараттық-түсіндіру жұмыстарына бұқаралық сипат беру және жариялы ету мақсатында Әлеуметтік міндеттерді іске асыру мәселелері бойынша ынтымақтастық және өзара іс-қимыл туралы меморандумдарға қол қойылды. Меморандумдардың негізінде БЖЗҚ-ның филиалдары жергілікті атқарушы органдармен бірлескен таныстыру шараларын өткізу кестелерін жасайды.

БЖЗҚ-ның филиалдарында тоқсан сайын «Ашық есік күндері» өткізіліп тұрады, оның мақсаты зейнетақымен қамтамасыз ету жөніндегі өзекті сұрақтарға жауаптар беру болып табылды.

БЖЗҚ «Әлеуметтік экспресс» жобасына қосылды, оның шеңберінде «Мемлекеттік әлеуметтік сақтандыру қоры» АҚ-пен және Қазақстан Республикасының Еңбек және халықты әлеуметтік қорғау министрлігімен бірлесіп зейнетақы заңнамасын түсіндіру және халықты, оның ішінде зейнеткерлік жас алдындағы әйелдерді зейнетақы жүйесіне тарту бойынша бірлескен жұмыс жүргізіледі.

Салымшылардың (алушылардың) БЖЗҚ-мен өзара іс-қимылының мүмкіндіктерін кеңейту мақсатында БЖЗҚ-ның ресми интернет - ресурсы бойынша мынадай пысықтаулар жүргізілді:

* пайдаланушылардың БЖЗҚ-ның қызметі туралы оны қызықтыратын ақпаратқа еркін қолжетімділігін қамтамасыз ету мақсатында БЖЗҚ-ның Басқармасы Төрағасының ресми блог-платформасы енгізілді;
* әрбір ниет білдірген адамның топ құрамында, сондай-ақ жеке түрде БЖЗҚ-ның басшылығына тікелей сұрақ қоюына мүмкіндік беретін «Қоғамдық қабылдау бөлмесі» жаңа консультативтік алаң енгізілді;
* мезеттік ақпараттық хабарлар ұсыну мақсатында БЖЗҚ-ның мобильді қосымшасында Push-хабарламалар функциясы енгізілді және іске қосылды;
* ақпаратты статикалық мәтіндік түрден динамикалық графикалық және кестелік түріне орналастыру форматы өзгертілді. Материалдардың мазмұнын толықтыру және көзбен көру мүмкіндігіне қол жеткізу бойынша жұмыс жүргізілді.
* БЖЗҚ-ның сайтында «Инвестициялық қызмет» бөліміне «Сарапшы парағы» кіші бөлімі қосылды, онда қаржы құралдары бойынша деректерді нақтылаумен зейнетақы активтерінің инвестициялық портфелі құрылымының кеңейтілген нұсқасы ұсынылған.

Оған қоса, мүдделі тараптармен тиімді өзара іс-қимылды қамтамасыз ету, халықтың сұрақтарын барынша қамту, азаматтық қоғамның (салымшылар мен алушылардың) жинақтаушы зейнетақы жүйесі бойынша пікірін зерделеу, жинақтаушы зейнетақы жүйесін жетілдіру бойынша ұсыныстар әзірлеу, жинақтаушы зейнетақы жүйесінің бірыңғай ақпараттық кеңістікте жұмыс істеу қағидаттарын түсіндіру және жүйенің қызметін жетілдіру бойынша серпін беру мақсатында Алматы қаласында БЖЗҚ-тың жанынан Қоғамдық кеңес құрылды.

Құрылған сәттен бастап Қоғамдық кеңес БЖЗҚ, тәуелсіз сарапшылар, қоғамдық бірлестіктердің өкілдері және халық арасындағы диалог жасау алаң болды. Бүгінгі таңда Ұлттық Банктің қатысуымен Қоғамдық кеңестің бірқатар отырыстары өткізілді, оның барысында өзекті мәселелер, БЖЗҚ және зейнетақы жүйесінің проблемалары мен даму перспективасы, оның ішінде Ұлттық Банктің зейнетақы активтерін басқару жүйесін реформалау жөніндегі ұсыныстары қаралды.

Мыналар:

- тәуелсіз сарапшылар, қоғамдық қайраткерлер, журналистер және салымшылар қатысқан зейнетақы жүйесінің проблемалары мен перспективалары бойынша сараптамалық дискуссия;

- жинақтаушы зейнетақы жүйесін дамыту бойынша ұсыныстарды талқылау;

- Қоғамдық кеңестің БЖЗҚ зейнетақы активтерінің портфеліндегі проблемалық активтер бойынша борыштарды өндіріп алу мәселелері бойынша көмек көрсетуі;

- БЖЗҚ дамытудың жаңа стратегиясын таныстыру және т.б. өткізілді.

Қоғамдық кеңестің қызметіне қатысты неғұрлым жан-жақты ақпаратты БЖЗҚ-тың сайтында алуға болады (<http://www.enpf.kz/ru/o-fonde/obshchestvennyy-sovet/obshchestvennyy-sovet.php>).

Сонымен қатар, қазіргі кезде Ұлттық Банк зейнетақы активтерін қазақстандық жеке басқарушы компанияларға беруді көздейтін заң жобасын дайындады. Бұл мәселе зейнетақы активтерін жеке басқаруға беру тәртібі мен рәсімдерін айқындау мақсатында «Қазақстан қаржы ұйымдарының қауымдастығы» ЗТБ (бұдан әрі – ЗТБ) алаңында қаржы нарығына қатысушылармен талқыланды.

2017 жыл ішінде бұл мәселе ЗТБ Консультативтік кеңесінің бірлескен отырысында бірнеше рет қаралды. Ағымдағы жылғы қарашада ЗТБ өкілдерімен және Консультативтік кеңес мүшелерімен зейнетақы активтерін жеке компанияларға басқаруға беру мәселелерін талқылаған соң, 2017 жылғы 7 желтоқсанда ЗТБ атына Ұлттық Банктің ЗТБ-ның тиісті ұсыныстарын қарау нәтижелері, сол сияқты Ұлттық Банктің зейнетақы активтерін жеке компанияларға басқаруға беру тетіктері мен рәсімдері бойынша ұсыныстарының таныстырылымы жіберілді.

Зейнетақы активтерін басқару жүйесін реформалау жөніндегі мәселе Экономикалық саясат жөніндегі кеңес отырысының қарауына бірнеше рет енгізілді. Бүгінгі таңда Ұлттық Банк ЗТБ-мен келісу сатысында тұрған тиісті заңнамалық түзетулерді дайындады.

Ұлттық Банк БЖЗҚ-тың инвестициялық декларациясына сәйкес БЖЗҚ-тың зейнетақы активтері портфелінің валюталық бөлігін жаңа стратегиялық бөлуге сәйкес зейнетақы активтерінің шетел валютасымен номинирленген бөлігін акциялардың ауқымды индексіне және дамушы және дамыған елдер облигацияларының индекстеріне индекстік инвестициялау үшін шетелдік басқарушы компанияларды тарту бойынша жұмыс жүргізуде.

2018 жылғы наурызда БЖЗҚ зейнетақы активтерінің 220,0 млн АҚш доллары мөлшеріндегі бөлігі «Дамушы нарықтардың ауқымды облигациялары» мандаты бойынша сыртқы басқарушы Aviva Investors-қа берілді.

Бүгінгі таңда Ұлттық Банк БЖЗҚ зейнетақы активтерінің шетел валютасымен номинирленген бөлігін «Ауқымды активті акциялар», «Ауқымды пассивті акциялар» және «АҚШ долларымен номинирленген жоғары капиталдандырумен инвестициялық деңгейдегі ауқымды корпоративтік облигациялар» мандаттары бойынша шетелдік басқарушы компанияларға беру бойынша қажетті рәсімдерді жүргізуде.

Қазіргі уақытта Ұлттық Банк инвестициялық басқару туралы келісімдерді жоғарыда көрсетілген шетелдік басқарушы компаниялармен келісу бойынша қажетті рәсімдерді жүргізуде. Атап айтқанда, портфелдердің өлшемдері, инвестициялық стратегиялар, берілу көлемі мен мерзімдері, комиссиялық сыйақының мөлшері және келісімдердің басқа да маңызды талаптары талқылануда.

***Отандық қор нарығының зейнетақы активтерін инвестициялауға арналған негізгі алаң ретінде төмен өтімділігі***

***Ықтимал тәуекелді басқару жөніндегі іс-шаралар:***

*Эмитенттердің қор нарығына шығуы үшін ынталандырулар жасауға, инвесторлардың, оның ішінде шетелдік инвесторлардың отандық қор нарығына қолжетімділігін жеңілдетуге бағытталған шаралар қабылдау.*

*Квазимемлекеттік сектордағы компанияларды «Қазақстан қор биржасы» АҚ-тың сауда алаңына шығару бойынша «Халықтық IPO» бағдарламасын жаңарту.*

Мәскеу қор биржасы мен KASE 2018 жылғы қазанда серіктестік туралы стратегиялық келісімге қол қойды, бұл KASE-ні жаңа технологиялық деңгейге шығарады және отандық қор нарығының дамуына оң әсерін тигізеді.

Қор нарығына қашықтықтан кіру жүйесін пайдалана отырып инвесторларды тарту және сауда талаптарын жеңілдету мақсатында клиенттің электрондық цифрлық қол таңбасы негізінде сауда операцияларын жүргізуді және брокердің клиентке жеке кабинеті арқылы электрондық қызмет көрсетуін қоса алғанда, брокерлердің клиенттерге электрондық қызмет көрсету мүмкіндігі енгізілді.

Сондай-ақ, Мәскеу қор биржасы FinEx Investment Management LLP басқаруымен KASE акцияларының индексіне биржалық инвестициялық қордың (Exchange Traded Fund) акцияларымен сауда-саттықты бастады. Осыдан кейін KASE Басқармасының шешімімен 2018 жылғы 4 желтоқсанда шеттетілген FinEx FFIN Kazakhstan Equity ETF қосалқы қорының акицялары KASE ресми тізіміндегі «Инвестициялық қорлардың бағалы қағаздары» секторына енгізілді. Осылайша, бұл KASE-де ұсынылған қаржы құралдары спектрін ETF қорының құралдарымен кеңейтуге мүмкіндік береді.

Бұдан басқа, KASE бағалы қағаздар нарығының шетелдік қатысушыларын тарту бойынша жұмыс жүргізуде. Мысалы, ресейлік 2 брокер («ИК «Фридом Финанс» ЖШҚ және «УНИВЕР Капитал» ЖШҚ) KASE-ге қашықтан мүше болды.

Бағалы қағаздары АХҚО биржасында листингтен өткен эмитенттерге қатысты KASE-де жеңілдетілген листингтен өту мүмкіндігі берілді, бұл белгілі бір деңгейде рәсімді жеңілдетеді, құжаттарды қарау уақытын және эмитенттердің бағалы қағаздарын KASE-дегі листингке қосуға байланысты олардың шығасыларын қысқартады.

Сонымен қатар, отандық брокерлердің қызметін ырықтандыру шеңберінде олардың инвестициялық мүмкіндігі кеңейтілді, атап айтқанда брокерлерге отандық кастодиандарға қатысты болмай, тікелей шетелдік есеп айырысу ұйымдарында жеке шоттар ашу мүмкіндігі берілді. Брокерлерге қолма-қол шетелдік валютамен айырбастау операцияларын қоспағанда, клиенттер есебінен және олардың нұсқауы бойынша айырбастау операцияларын жүзеге асыру мүмкіндігі берілді.

уәкілетті органның эмитенттерге қатысты бақылап-қадағалау қызметін қысқартуды, рұқсат беру рәсімдерін оңтайландыруды көздейтін, эмитенттердің бағалы қағаздар нарығына шығуын ынталандыру жөнінде шаралар кешені әзірленді. Бағалы қағаздар нарығына қатысушылардың қызметін ырықтандыру шеңберінде мыналар:

* уәкілетті органға ұсынылатын рұқсат беру рәсімдерін және есептілікті жүргізу мерзімдерін қысқарту;
* Бағалы қағаздар нарығындағы мемлекеттік мүлік туралы Қазақстан Республикасының заңына сәйкес айқындалған мемлекеттік мүлікті есепке алу саласындағы бірыңғай оператордың қызметін оңтайландыру;
* Инвестициялық қорларды құруға, ұйымдастыруға және оның жұмыс істеуіне қойылатын талаптарды жеңілдетуді көздейтін инвестициялық қорларды құру және жұмыс істету тәртібін ырықтандыру бойынша шаралар қабылданды.

2018 жылы Қазақстан Республикасының Үкіметі мен Ұлттық Банктің Ұлттық қор нарығын дамытудың 2018-2021 жылдарға арналған бірлескен іс-қимылдары жоспары (бұдан әрі – Жоспар) қабылданды. Мысалы, Жоспарға сәйкес мынадай бағыттар бойынша жұмыс жүргізу жоспарланып отыр:

* қор нарығына орталық контрагентті енгізу;
* қор нарығында брокерлер мен олардың клиенттері жасайтын маржиналды мәмілелерді жүзеге асыру тетіктерін қайта қарау;

- брокерлердің жеке кабинетті пайдалану арқылы өз клиенттеріне электрондық қызмет көрсету үшін сауда платформаларын пайдалануын ары қарай ынталандыру;

* қазақстанның бағалы қағаздар нарығының өтімділігі мен тұрақтылығын арттыру мақсатында қор биржасында айналымдағы бағалы қағаздар бойынша маркет-мейкерлер институтын жетілдіру;
* шығарылымы мен айналымы қазақстанның қолданыстағы заңнамасында көзделмеген исламдық бағалы қағаздар тізбесін кеңейту.

 Жекешелендірудің 2016 – 2020 жылдарға арналған кешенді жоспары қабылданды, оған сәйкес квазимемлекеттік сектордың ірі компаниялары кезең-кезеңмен бәсекелес ортаға шығарылады және IPO арқылы іске асырылады. Бұл ретте көрсетілген компаниялардың IPO Қазақстан аумағында жұмыс істейтін екі биржа алаңымен қатар жүргізілуі тиіс.

Сонымен қатар, 2018 жылғы қарашада АХҚО биржасында «Қазатомпром» ҰАК» АҚ бағалы қағаздарымен алғашқы сауда-саттық басталды. 2019-2020 жылдары «Қазақтелеком» АҚ, «Эйр-Астана» АҚ, және «ҚазМұнайГаз» ҰК» АҚ компанияларын IPO/SPO-ға шығару жоспарлануда, бұл ретте көрсетілген компаниялардың IPO/SPO Қазақстанның ішінде жүзеге асыру қажет.

***2.5-мақсат. Тиімді валюталық реттеу мен валюталық бақылауды қамтамасыз ету***

***Капитал мобильдігіне әсер ететін шаралар бөлігінде мемлекеттік органдар іс-қимылдарының үйлестірілмегені.***

***Ықтимал тәуекелді басқару бойынша іс-шаралар:***

*Нормативтік базаны әзірлеу кезінде ведомствоаралық үйлестіруді күшейту, капитал мобильділігіне әсер ететін шаралар бойынша келісілген шешімдер қабылдау.*

Арнайы шаралар талап етілген жоқ. Сонымен бірге, мынадай іс-шаралар жүргізілді:

2018 жыл ішінде «Қазақстан Республикасының валюталық заңнамасын сақтау, оның ішінде электрондық нысанда ақпарат алмасу мақсатында Қазақстан Республикасы Қаржы министрлігінің Қазақстан Республикасының Ұлттық Банкімен өзара іс-қимыл жасау қағидаларын, сондай-ақ осындай алмасу шеңберінде мәліметтер тізбесін бекіту туралы» Қазақстан Республикасы Қаржы министрінің 2018 жылғы 13 сәуірдегі № 467 және және Ұлттық Банк Төрағасының 2018 жылғы 16 мамырдағы № 169 бірлескен бұйрығының аясында ҚР Қаржы министрлігінің Мемлекеттік кірістер комитетімен өзара іс-қимыл жасау жүзеге асырылды.

Сондай-ақ, мынадай бірлескен бұйрықтарға қол қою шеңберінде жұмыстар жүргізілді:

1. «Қазақстан Республикасы Ұлттық Банкінің уәкілетті банктерден алынған баламасы 50 000 Америка Құрама Штаттары долларынан асатын валюталық операциялар бойынша төлемдер және (немесе) Қазақстан Республикасынан Қазақстан Республикасына ақша аудару туралы ақпаратты Қазақстан Республикасының Қаржы министрлігіне беру қағидаларын бекіту туралы» Қазақстан Республикасы Қаржы министрінің 2018 жылғы 14 желтоқсандағы № 1090 және Ұлттық Банк Төрағасының 2018 жылғы 25 желтоқсандағы № 527 бірлескен бұйрығы;

2. «Қазақстан Республикасы Қаржы министрлігінің Қазақстан Республикасының Ұлттық Банкіне валюталық бақылауды жүзеге асыру үшін қажетті мәліметтердің тізбесін және оларды кейіннен валюталық бақылау агенті болып табылатын уәкілетті банкке беру қағидаларын бекіту туралы» Қазақстан Республикасы Қаржы министрінің 2018 жылғы 21 желтоқсандағы № 1098 және Ұлттық Банк Төрағасының 2018 жылғы 25 желтоқсандағы № 528 бірлескен бұйрығы;

3. «Ұлттық және (немесе) шетел валютасындағы қаражатты валюталық бақылау, олардың шетелден қайтпау фактілерінің алдын алу, анықтау, бұлтартпау, ашу және тергеу мақсатында Қазақстан Республикасының Қаржы министрлігі мен Қазақстан Республикасы Ұлттық Банкінің өзара іс-қимыл жасау қағидаларын бекіту туралы» Қазақстан Республикасы Қаржы министрінің 2018 жылғы 21 желтоқсандағы № 1101 және Ұлттық Банк Төрағасының 2018 жылғы 25 желтоқсандағы № 529 бірлескен бұйрығы.

***2.6-мақсат. Қаржылық қызметтерді тұтынушылардың құқықтары мен заңды мүдделерін қорғаудың тиісті деңгейін қамтамасыз ету.***

***Мұнайдың әлемдік нарықтарындағы баға ахуалының тұрақсыздығы, ұлттық валютаның құнсыздануы, экономиканың даму қарқынының төмендеуі, жұмыссыздықтың өсуі қарыз алушылардың, оның ішінде валюталық қарыз алушылар жағдайының одан әрі шиеленісуіне, олардың қызмет көрсету және қарыздарды өтеу мүмкіндіктерінің төмендеуіне әкеліп соғуы мүмкін.***

***Ықтимал тәуекелді басқару бойынша іс-шаралар:***

*Қарыз алушылардың проблемаларын шешу, оның ішінде Ипотекалық тұрғын үй қарыздарын (ипотекалық қарыздарды) қайта қаржыландыру бағдарламасын одан әрі іске асыру арқылы шешу бойынша іс-шаралар кешінін жүзеге асыру.*

Валюталық қарыз алушылардың проблемаларын шешу мақсатында «Ипотекалық тұрғын үй қарыздарын/ипотекалық қарыздарды қайта қаржыландыру бағдарламасын бекіту туралы» Ұлттық Банк Басқармасының 2015 жылғы 24 сәуірдегі №69 қаулысына өзгерістер енгізу туралы» Ұлттық Банк Басқармасының 2018 жылғы 27 наурыздағы қаулысымен Бағдарлама жаңа редакцияда бекітілді.

Бағдарлама 2015 жылғы 18 тамыздағы Ұлттық Банктің бағамы бойынша (АҚШ доллары үшін 188,35 теңге) 2016 жылғы 1 қаңтарға дейін берілген халықтың валюталық ипотекалық қарыздарын қайта қаржыландыруды көздейді.

156 млрд теңгеге жуық бағамдық айырма сомасы Ұлттық Банктің қаражаты есебінен өтелетін болады. Өз кезегінде, банктер 136 млрд теңге сомасына қарыз алушылардың сыйақы, комиссиялар, тұрақсыздық айыбы бойынша берешегін кешіретін болады.

Бағдарламаның валюталық ипотекалық қарыз алушылардың барынша көп көлемін қамтуы мақсатында қайта қаржыландыру мерзімі 2019 жылғы 15 шілдеге дейін ұзартылды.

2019 жылғы 1 қаңтардағы жағдай бойынша банктер 48,5 млрд теңге сомасына 5 908 өтінімді қайта қаржыландыруды мақұлдап, 35,1 млрд теңге сомаға 4 540 қарызды қайта қаржыландырды.

***2.7*-*мақсат.* *Төлем жүйелерінің жұмыс істеуін қамтамасыз ету.***

***Төтенше жағдайлардың туындауы, оның ішінде табиғат апаттары, төлем жүйелерінің жұмыс істеуіне қызмет көрсететін үшінші тұлғалардың жұмысқа қабілеттілігінің бұзылуы (мәселен, энергиямен қамтамасыз ету және байланыс қызметтері).***

***Ықтимал тәуекелді басқару бойынша іс-шаралар:***

*Төтенше жағдайлар туындаған жағдайда осы тәуекелдерді «қатаң» режимде басқару мақсатында жұмыс жүргізілуі мүмкін серверлерге төлем жүйелерінің резервтік орталығының жұмысын қолдау.*

Төлем жүйелерінің үздіксіз жұмыс істеуін қамтамасыз ету және резервтік орталықты ұдайы дайындықта ұстау мақсатында ҚБЕО 2018 жылы төлем жүйелерінің жұмысын резервтік орталықтың бағдарламалық-техникалық кешеніне жоспарлы түрде көшіруді жүзеге асырды.

Бұл ретте, 2018 жыл ішінде төлем жүйелерінің бағдарламалық-техникалық кешенінің, негізгі және резервтік серверлердегі жабдықтар мен байланыс арналарының мониторингі жүргізілді.

***Операциялық тәуекелдер (жабдықтың істен шығуы, қызметкердің қателіктері, нақты және ақпараттық қауіпсіздіктің бұзылуы).***

***Ықтимал тәуекелді басқару бойынша іс-шаралар:***

*Төлем жүйелерін резервтік орталықтың бағдарламалық-техникалық кешеніне көшіру жөніндегі жоспарлы (тестілеу) іс-шараларын жүргізуді; жабдықтың жұмысқа қабілеттілігінің тұрақты мониторингін жүргізуді; қызметкерлердің қажетті біліктілік деңгейін арттыруды, оны оқытуды; рұқсатсыз қолжеткізуден қорғауды; бірқатар белгіленген іс-шаралар арқылы ақпараттық қауіпсіздікті қамтамасыз етуді; бірқатар шаралар арқылы нақты қолжетімділікті басқаруды және өзге де шараларды көздейтін шаралар кешенін қолдану (оның ішінде тәуекелдерді басқару жөніндегі ішкі құжаттар қолданылады).*

2018 жыл ішінде жабдықтың тұрақты мониторингі, профилактикалық жұмыстар мен жүйелерді, оның ішінде қауіпсіздік жүйелерін басқару жүргізілді. Қызметкердің қателіктері, нақты және ақпараттық қауіпсіздіктің бұзылуы болған жоқ.

**2-бөлім. Мақсаттар мен нысаналы индикаторларға қолжеткізу**

**1-стартегиялық бағыт.**

**Баға тұрақтылығын қамтамасыз ету**

***1.1-мақсат. Мемлекеттің ақша-кредит саясатын әзірлеу және өткізу. Инфляцияны нысаналы дәлізде ұстап тұру***

2018 жылғы желтоқсанда жылдық инфляция 5,3% болды, бұл 2018 жылдың соңында белгіленген нысаналы дәліз 5-7%-ға сәйкес келеді.

***Нысаналы индикатор: Инфляцияның жылдық деңгейі (желтоқсаннан алдыңғы жылдың желтоқсанына таман), % -*** *5-7%*

***Нысаналы индикаторға қол жеткізу іс-шаралары:***

*Ең аз резервтік талаптар нормативтерінің өзгеруі*

Ең төменгі резервтік талаптар мен нормативтер тетігіне өзгерістер енгізілген жоқ.

*ҚР Ұлттық Банкінің базалық мөлшерлемесінің деңгейін реттеу*

Ұлттық Банк базалық мөлшерлемені белгілеу және тұрақты қолжеткізудің және банк жүйесінің өтімділігін реттеу үшін ашық нарықтың күнделікті операцияларын жүргізу, сондай-ақ таргеттелетін мөлшерлемеге ықпал ету тәжірибесін жалғастырады.

Ұлттық Банктің Директорлар кеңесінің мынадай қаулылары қабылданды:

* «Қазақстан Республикасы Ұлттық Банкінің базалық мөлшерлемесін белгілеу туралы» Ұлттық Банктің Директорлар кеңесінің 2018 жылғы 15 қаңтардағы №1 қаулысы
(9,75%-ға дейін төмендету);
* «Қазақстан Республикасы Ұлттық Банкінің базалық мөлшерлемесін белгілеу туралы» Ұлттық Банктің Директорлар кеңесінің 2018 жылғы 5 наурыздағы №11 қаулысы
(9,5%-ға дейін төмендету);
* «Қазақстан Республикасы Ұлттық Банкінің базалық мөлшерлемесін белгілеу туралы» Ұлттық Банктің Директорлар кеңесінің 2018 жылғы 16 сәуірдегі №34 қаулысы;
* «Қазақстан Республикасы Ұлттық Банкінің базалық мөлшерлемесін белгілеу туралы» Ұлттық Банктің Директорлар кеңесінің 2018 жылғы 4 маусымдағы №96 қаулысы;
* «Қазақстан Республикасы Ұлттық Банкінің базалық мөлшерлемесін белгілеу туралы» Ұлттық Банктің Директорлар кеңесінің 2018 жылғы 9 шілдедегі №110 қаулысы;
* «Қазақстан Республикасы Ұлттық Банкінің базалық мөлшерлемесін белгілеу туралы» Ұлттық Банктің Директорлар кеңесінің 2018 жылғы 3 қыркүйектегі №127 қаулысы;
* «Қазақстан Республикасы Ұлттық Банкінің базалық мөлшерлемесін белгілеу туралы» Ұлттық Банктің Директорлар кеңесінің 2018 жылғы 15 қазандағы №140 қаулысы
(базалық мөлшерлемені 9,00%-дан 9,25%-ға дейін арттыру туралы);
* «Қазақстан Республикасы Ұлттық Банкінің базалық мөлшерлемесін белгілеу туралы» Ұлттық Банктің Директорлар кеңесінің 2018 жылғы 4 желтоқсандағы №166 қаулысы
(базалық мөлшерлемені 9,25% деңгейінде сақтау туралы).

Ақша нарығы теңге өтімділігінің құрылымдық профициті жағдайларында жұмыс істеді. Негізгі көлем Ұлттық Банктің қысқа мерзімді ноттары арқылы алынды.

*Сыртқы сектор статистикасы саласында статистикалық қызметті жүзеге асыру.*

Қазақстанның сыртқы секторы статистикасының халықаралық әдістемелік стандарттар талаптарына сәйкес келуін қамтамасыз ету мақсатында (ТБН6 – Төлем балансы және халықаралық инвестициялық ұстанымдар нұсқаулығы, ХВҚ, 6-басылым, СБСН – Сыртқы борыш статистикасы – Құрастырушылар мен пайдаланушыларға арналған нұсқаулық) 2018 жылы банк секторы үшін төлем балансы бойынша ведомстволық статистикалық қадағалаудың алты статистикалық нысанына өзгерістер енгізілді, ол қалыптасқан статистиканың ТБН6 талаптарына сәйкес келуін қамтамасыз етуге мүмкіндік береді.

***1.2-мақсат. Ұлттық Банктің алтынвалюта активтерінің сақталуын қамтамасыз ету***

***Нысаналы индикатор: Ұлттық Банктің алтынвалюта резервтерінің көлемі*** *(тауарлар мен қызмет көрсету импортының үш айлық көлемін жабу («1» жабады, «0» жаппайды).*

2018 жылғы 31 желтоқсандағы жағдай бойынша Ұлттық Банктің жалпы халықаралық резервтерінің көлемі (Ұлттық қордың активтерін есептемегенде) 30,9 млрд АҚШ долларына (2018 жылдың басында 31,0 млрд АҚШ долларына) бағаланды, ол қазақстандық тауарлар мен қызмет көрсету импортының 8,1 айын қаржыландыруды қамтамасыз етеді. Осылайша, нысаналы индикатордың мәні «1» мәніне сәйкес келеді.

***Нысаналы индикаторға қол жеткізуге арналған іс-шаралар:***

*Өтімділік портфелі көлемінің сыртқы мемлекеттік борышқа қызмет көрсету бойынша төлемдер көлеміне қатысты алдағы 6 ай бойынша есебі.*

2018 жылдың қорытындысы бойынша алтынвалюта резервтерінің өтімділік портфелінің көлемі алдағы 6 айдағы сыртқы мемлекеттік борышқа қызмет көрсету бойынша төлемдер көлемінен 9 есе асып түсті.

*Өтімділік портфелі көлемін тиісті деңгейде ұстап тұру үшін активтермен операциялар жүргізу.*

Өтімділік портфелі ақша-кредит саясатын іске асыру мақсатында операцияларды жүргізу, өтімділіктің жоғары деңгейін ұстап тұру, валютаға деген қысқа мерзімді сұранысты қанағаттандыру және сыртқы мемлекеттік борышқа қызмет көрсетуге арналған. Есепті кезең ішінде Ұлттық Банк өтімділік портфелі қаражатының жеткіліктілігін қамтамасыз ету үшін, оның ішінде өтімділік портфелінің көлемін тиісті деңгейде ұстап тұру үшін операциялар жүргізді.

*Қазақстан Республикасы Ұлттық қорының активтерін сенімгерлікпен басқаруды жүзеге асыру*

Есепті кезеңде Ұлттық Банк Ұлттық қордың активтерін сенімгерлік басқаруды жүзеге асырды. Ұлттық қордың активтері дамыған және дамушы нарықтардың жоғары өтімді бағалы қағаздарына инвестицияланды. 2018 жылғы 31 желтоқсандағы жағдай бойынша Ұлттық қордың активтері алдын-ала деректер бойынша 57,7 млрд АҚШ долларын құрады (2018 жылдың басымен салыстырғанда 1,05%-ға төмендеді).

**2-стратегиялық бағыт.**

**Қаржылық тұрақтылықты қамтамасыз ету**

***2.1-мақсаты.******Банк секторының қаржылық орнықтылығын және бәсекеге қабілеттілігін арттыру***

***1-нысаналы индикатор:******Жаһандық бәсекеге қабілеттілік индексінің «Банктердің сенімділігі» көрсеткіші*** *(ДЭФ ЖБИ рейтингіндегі 101 орын)*

***Нысаналы индикаторға қол жеткізуге арналған іс-шаралар:***

*Кредит нарығының өлшемдерін зерттеу.*

Ақша-кредит саясаты мен қаржылық тұрақтылықтың негізгі мақсаттарына қол жеткізу үшін Қазақстан Республикасының Ұлттық Банкі екінші деңгейдегі банктерге тоқсан сайын тексеру жүргізу арқылы кредит нарығының дамуына мониторинг жүргізеді.

2018 жылы кредиттеу өлшемдеріне 4 тоқсандық тексеру жүргізілді, олардың қорытындысы бойынша Ұлттық Банктің ресми интернет-ресурсында жарияланымдар орналастырылды.

*Корпоративтік сектор*. Күшейтілген нарықтық бәсекелестікке байланысты кәсіпкерлік субъектілерін, жалпы алғанда, сектор бойынша субъектілерді кредиттеу талаптары бірінші жартыжылдық ішінде біршама жеңілдеді, негізінен комиссиялар мен сыйақы мөлшерлемелері бойынша жеңілдеді. Бұл, өз кезегінде, банктер маржасының тарылуына алып келді. Нарықтағы институционалдық өзгерістер мен қайта құрылымдалған және таратылатын банктердің сапалы қарыз алушылар үшін бәсекеге түсуі ірі клиенттер үшін мөлшерлемелерді төмендетуге алып келді. 2018 жылғы 3-тоқсаннан бастап жекелеген банктер қадағалауға бағдарланған тәуекелге ауысу алдында кепілге және қарыз алушылардың төлем жасау қабілеттілігіне қойылатын талаптарды күшейтті.

ШОБ-ты кредиттеу көптеген мемлекеттік бағдарламалардың аталған сегментті қолдауға бағытталуына қарай және банктердің портфельді әртараптандыруға ниетті болуына байланысты күшейе түсті. Көптеген банктер несие портфеліндегі ШОБ үлесін ұлғайту бойынша стратегиялық мақсаттар қойды. Банктер шағын және микробизнестердің өтінімдерін қарауды автоматтандыру бойынша жұмыс бастады, өйткені бұл клиенттер үшін тез шешім қабылдау банкті таңдау кезінде маңызды фактор болып табылады. Сұраныс кезінде аталған бастамалар жыл басынан бастап клиенттер сұранысының тиісінше өсуін ұстап тұрды.

Кредиттік ресурстарға ірі және орта бизнестің сұранысы 2018 жылғы 3-тоқсанға дейін байқалды, содан кейін сұраныс кеми бастады. Бұл ретте бір жыл ішінде бизнес бойынша негізінен айналым қаражатын толықтыру үшін қысқа мерзімді қарыздарға өтініш жасалды.

*Жеке тұлғалар*. 2018 жылғы шілдеде 7-20-25 бағдарламасының іске қосылуына байланысты ипотекалық кредиттеу талаптарының ұзақ уақыт бойы өзгеріссіз қалуына қарай есепті кезеңнің ортасына таман аталған сегмент бойынша талаптар жеңілдетілді. Жеңілдік бастапқы жарна мөлшері, мөлшерлемелер мен қарыз мерзімі бойынша берілді. Бұл ретте 2018 жылы банктердің меншікті бағдарламалары бойынша кредиттеу талаптары өзгеріссіз қалды. Талаптардың жеңілдеуіне қарай ипотекалық кредиттеуге сұраныс 2018 жылғы 2-тоқсаннан бастап күшейтілді.

Тұтынушылық кредиттеу нарығында кепілсіз кредиттеу күшейе түсті. Бәсекеге қабілеттілікті жақсарту мақсатында банктер кредиттеу лимиттерін ұлғайтып, пайыздық мөлшерлемелерді төмендетті. Жекелеген банктер де әлеуетті қарыз алушының төлем жасауға қабілеттілігі және клиенттерді қамтуды кеңейту туралы қосымша мәліметтерді алу үшін телекоммуникациялық және электрондық пошта сервистері деректерінің скорингтік модельдерін байытты. Қарыздың аталған түріне сұраныстың өсуі 2018 жыл бойы сақталды.

**Ескерту (орындалғаны/орындалмағаны туралы ақпарат)**

ДЭФ ЖБИ 2017-2018 есебіне сәйкес Қазақстан осы индикатор бойынша 120-орында *(жоспар – 101 орын).* Респонденттердің қаржы нарығындағы жағдайды субъективті қабылдау факторы (шын мәнінде қабылдауға қарағанда біршама теріс) осы индикатор бойынша орнығудың нашар болуының басты себебі болып табылады. Ұлттық Банк көрсеткіштің дұрыс болмауының тәуекелдері және үлкен объективтілік мақсатында осы индикаторды есептеу әдіснамасын өзгерту қажеттілігі туралы ұстанымын білдірді (пікіртерім санатынан статистикалық санатқа ауыстыру). Атап айтқанда, Ұлттық Банк ағымдағы форматта қабылдап жатқан шараларын бағалау теріс субъективтік қабылдауға ұшырады, себебі банк секторын қалыпқа келтіру үшін нарықтан төлем жасауға қабілетсіз банктерді шығару банк секторының сенімділігі төмендеуі ретінде қабылданады.

Нәтижесінде банк секторын қалыпқа келтіру, банктердің баланстарын жұмыс істемейтін қарыздардан тазарту, олардың капиталдануын өсіру жөніндегі шараларға және Ұлттық Банктің қадағалау мандатын күшейту бойынша заңнамалық жұмысқа қарамастан, «Банктердің сенімділігі» индикаторы бойынша позиция жақсармай, керісінше нашарлады.

Мемлекет басшысы 2018 жылғы шілдеде «Қазақстан Республикасының кейбір заңнамалық актілеріне валюталық реттеу және валюталық бақылау, қаржы ұйымдарының қызметін тәуекелге бағдарланған қадағалау, қаржылық қызметтерді тұтынушылардың құқықтарын қорғау және Қазақстан Республикасы Ұлттық Банкінің қызметін жетілдіру мәселелері бойынша өзгерістер мен толықтырулар енгізу туралы» Қазақстан Республикасының Заңына қол қойды, онда тәуекелге бағдарланған қадағалауды енгізу көзделген, оның шегінде Ұлттық Банк тәуекелдер орын алған жағдайда, алдын алу шараларын қабылдауға мүмкіндік беретін дәлелді пайымдау құралдарын пайдаланады.

Басқаша айтқанда, қаржылық реттеушісінде банктерде қаржылық жағдайлары нашарлауын күтпестен, дағдарысты жағдайлар туындауының алдын алу мүмкіндігі болады. Сонымен қатар, Ұлттық Банкке мемлекеттік қолдауды барынша азайта отырып және қаржы секторы үшін жүйелі салдарды төмендете отырып, проблемалық банктерді жедел реттеу құқығы берілген.

Банк секторын қалыпқа келтіруден және күшейтуден толыққанды оң әсер ұзақ мерзімді кезеңде күтілуде, және халықаралық тәжірибе көрсетіп отырғандай, қоғамның нашар қабылдауына қарамастан, бұл шаралар тұрақты және сенімді банк секторы жұмыс істеуіне қажетті болып табылатынын атап өткен жөн.

***2-нысаналы индикатор:******Несие портфелінің көлемі*** *(ІЖӨ-ден 27%)*

***Нысаналы индикаторға жетуге арналған іс-шара:***

Осы индикатордың мәні 2018 жылғы қарашада – ІЖӨ-ден 33,2% болды, ол жоспарлы мәннен 6,2%-ға өсті.

«2019 жылға арналған статистикалық жұмыстардың жоспарын бекіту туралы» 2018 жылғы 12 қарашадағы № 67 Қазақстан Республикасы Ұлттық экономика министрлігінің бұйрығына сәйкес өндіру әдісімен 2018 жылғы ІЖӨ-нің көлемі туралы ақпарат 2019 жылғы 15 наурызда жарияланады.

*Банктердің депозиттік базасын, оның ішінде банк тәжірибесінде мерзімдік депозиттер мен депозиттік сертификаттар енгізу есебінен күшейту.*

2018 жылғы 2 шілдеде «Қазақстан Республикасының кейбір заңнамалық актілеріне валюталық реттеу және валюталық бақылау, қаржы ұйымдарының қызметін тәуекелге бағдарланған қадағалау, қаржылық қызметтерді тұтынушылардың құқықтарын қорғау және Қазақстан Республикасы Ұлттық Банкінің қызметін жетілдіру мәселелері бойынша өзгерістер мен толықтырулар енгізу туралы» Қазақстан Республикасының Заңына қол қойылды, оған сәйкес экономикалық субъектілердің орта және ұзақ мерзімді жинақтау мүмкіндігін ынталандыруға және банк секторын қорландыру көздерін кеңейтуге бағытталған жаңа салым (жинақ салымы) банк практикасына енгізілді. Жинақ салымдарының тартымдылығы салымды шарттың қолданылу мерзімі аяқталғанға дейін алмау міндеттемесіне қарай көп кірісті ұсыну есебінен қамтамасыз етіледі, және кепілдік берудің ең жоғарғы сомасы 15 млн. теңге болады. Қазіргі кездегі мерзімді депозиттер жүйесі сақталады.

Жинақ салымдарын іске қосқан алғашқы 3 айда (2018 жылғы қазан айынан бастап) 11 мыңнан астам салымшылар 26,5 млрд теңге жалпы сомада осы салымды ашты. Жинақ салымдарының 78%-ын 6 айдан астам ұзақ мерзімді депозиттер құрайды. Бүгінгі күні салымшылардың таңдауы бойынша екінші деңгейдегі 12 банкте жинақ салымдары бойынша депозиттік желіде 19 өнім қолжетімді.

Бұдан басқа, Ұлттық Банк ҚДКҚ-мен бірлесе отырып 2018 жылғы 1 қазаннан бастап ұлттық валютадағы депозиттер бойынша шекті сараланған мөлшерлемелерді енгізді, ол мерзімді депозиттер нарығын дамыту үшін жағдайлар жасауға, сондай-ақ депозит нарығында қалаусыз бәсекелестікті төмендетуге бағытталған. Жаңа жүйеге сәйкес депозиттер бойынша шекті мөлшерлемелер мерзімінен бұрын алып қоюдың мерзімдеріне, талаптарына және оны толықтыру мүмкіндігіне байланысты.

Сонымен бірге, Ұлттық Банк Басқармасының 2017 жылғы 22 желтоқсандағы №264 қаулысымен банктік депозиттік сертификаттарды шығару және айналысқа жіберу қағидалары бекітілді. Бұл қағидаларда банктік депозиттік сертификаттарды эмитент банктерге дербес есепке алуды бекітіп беру жолымен банктік депозиттік сертификаттарды шығару тәртібін жеңілдету көзделгені.

Жалпы, бұл көрсетілген шаралар мерзімдік нарықты қалыптастыруға және екінші деңгейдегі банктердің қызметін қалыптастыруға оң әсерін тигізеді деп күтіледі. Көптеген банктер бұрынғылардан тұрақтылығымен, қызмет көрсету сапасымен және төмен тәуекелдерімен ерекшеленетін жаңа депозиттік өнімдерді жасауға және ілгерілетуге мүдделі.

*Ипотекалық кредиттерді секьюритилендіру жүйесін қалпына келтіру.*

Ұлттық Банк ипотекалық кредиттерді секьюритилендіру жүйесін қалпына келтіруді іске асыру бойынша шараларды жүзеге асырды, оның ішінде секьюритилендіру үшін барлық қажетті инфрақұрылым жасалды – «Баспана» ипотекалық ұйымы» АҚ (бұдан әрі – Оператор) ипотеканың қайталама нарығының операторы әрекет етеді, ол облигациялар шығара отырып, ипотекалық тұрғын үй қарыздары бойынша талап ету құқығын сатып алады. Мұндай жүйе ұзақ мерзімді перспективада ипотекалық кредиттеуді босаған ресурстар есебінен жаңа қарыздарды беруді қамтамасыз ететін банктерді қайта қаржыландыру арқылы «ұзақ» қорландырумен қамтамасыз ету мүмкіндігін береді.

Оператордың агенттік облигациялары шектелмеген инвесторлар шеңбері арасында «Қазақстан қор биржасы» АҚ-тың (KASE) сауда алаңында орналастырылады.

Оператордың агенттік облигациялары түріндегі сапалы және жаңа сенімді қаржылық құралдың пайда болуы ұзақ мерзімді кредиттеуді жандандыру үшін ресурстарды тартуға ғана емес отандық қор нарығы дамуына серпін береді.

***3-нысаналы индикатор:******Банктердің қарыз портфеліндегі жұмыс істемейтін қарыздардың үлесі*** *(10%)*

***Нысаналы индикаторға жетуге арналған іс-шара:***

*Ұлттық Банктің ресми интернет-ресурсында «Банк секторының ағымдағы жай-күйі» шолуларын орналастыру*

Қазақстан Республикасының банк секторы несие портфелінің құрылымы және банктер қызметінің жұмыс істемейтін қарыздарды төмендету жөніндегі мониторингінің қорытындысы Ұлттық Банктің ресми интернет-ресурсында Банктерді қадағалау департаменті ай сайынғы негізде орналастыратын «Банк секторының ағымдағы жай-күйі» шолуында көрсетіледі.

2019 жылғы 1 қаңтардағы жағдай бойынша жұмыс істемейтін (90 күннен астам мерзімі өткен берешегі бар) қарыздар 1 016,3 млрд теңге немесе несие портфелінің 7,4%-ы болды (2018 жылдың басында - несие портфелінен 1 265,2 млрд теңге немесе 9,3%-ды құрады).

***4-нысаналы индикатор:******Жаһандық бәсекеге қабілеттілік индексінің*** ***«Қаржылық қызметтердің қолжетімділігі» көрсеткіші*** *(ДЭФ ЖБИ рейтингісінде 63-орын)*

2018 жылдан бастап қолданыстағы ДЭФ ЖБИ 4.0 жаңа әдіснамасына сәйкес «Қаржылық қызметтердің қолжетімділігі» индикаторы ДЭФ ЖБИ есебінің құрылымынан алып тасталды, өйткені қазіргі уақытта статистикалық көрсеткіштерге негізгі назар аударылады. Осылайша, жаһандық бәсекеге қабілеттілік индексі бойынша жыл сайынғы есепте қажетті ақпарат болмауына байланысты, Қазақстанның 2018 жылдың қорытындылары жөніндегі нысаналы индикатор бойынша позициясын көрсету мүмкін емес.

***Нысаналы индикаторға жетуге арналған іс-шара:***

*2016-2018 жылдарға арналған халықтың қаржылық сауаттылығын арттыру бағдарламасын іске асыру (семинарлар, дөңгелек үстелдер ұйымдастыру, брошюралар шығару және т. б.), мамандандырылған оқыту интернет-ресурсын, телевизиялық бағдарламаларды бастау.*

*Халық арасында қаржылық қызметтер бойынша ақпараттық-түсіндіру жұмысын жүргізу, сондай-ақ қаржылық қызметтерді ұсыну мәселелері бойынша консультациялық көмек көрсету, бұл қаржылық қызметтерді тұтынушыларға қажеттіліктеріне сәйкес келетін қаржылық қызметтерді таңдауға мүмкіндік береді.*

*Онлайн-сервистер арқылы қаржылық қызметтерді ұсынуды дамыту мәселелерін қарау, онда қаржылық қызметтерге қол жеткізуді оларды алуға аз шығындармен айтарлықтай ұлғайту көзделген.*

2018 жылғы шілдеде Ұлттық Банк қаржылық қызметтерді тұтынушылардың құқықтарын қорғау саласындағы озық әдістерді ілгерлету, қаржы қызметтердің қолжетімділігін, халықтың қаржылық сауаттылығын және Дүниежүзілік экономикалық форумның Ғаламдық бәсекеге қабілеттілік индексінің қаржы индикаторлары бойынша Қазақстан Республикасының позициясын арттыру мақсатында «Қаржылық қолжетімділік альянсы» халықаралық ұйымына кірді.

Ұлттық Банк Басқармасының 2016 жылғы 30 қыркүйектегі Қаулысымен мақұлданған «2016-2018 жылдарға арналған ҚР халқының қаржылық сауаттылығын арттыру бағдарламасын» жүзеге асыру аясында келесі жобалар жүзеге асырылды:

- жаңартылған fingramota.kz сайты жұмыс істейді, онда қаржылық сауаттылық, қаржылық жаңалықтар мен бейне материалдар бойынша материалдар орналастырылады.

- «Астана» телеарнасында қаржылық сауаттылық жөніндегі телевизиялық бағдарламалар жасалды және эфирге шығуда:

"Профинансы.WEB" - халықтың кең тобы үшін, оның ішінде Қазақстан Республикасы халқының қаржылық сауаттылығын арттыру, қаржы өнімдері мен тұтастай алғанда, қаржы жүйесінің жұмысы туралы хабардар болу мақсатында жастар аудиториясы үшін. Есепті кезеңде эфирге 12 телебағдарлама шығарылды;

«ТенгеLand» - қаржылық мәдениеттің базалық дағдыларын қалыптастыру мақсатында мектепке дейінгі және орта мектеп буынындағы балаларға арналған телевизиялық бағдарламасы. Есепті кезеңде эфирге 12 телебағдарлама шығарылды.

- «Ойла» және «Дружные ребята» республикалық баспа басылымдарында мектеп жасындағы балаларға арналған қосымшалар шығарылды. Есепті кезеңде 9 қосымша жарияланды.

Ұлттық Банк тұрақты негізде ақпараттық-түсіндіру жұмыстарын жүргізеді, ол қоғаммен тиімді коммуникацияны нығайтуға және халықтың қаржылық реттеушіге сенімін арттыруға бағытталған.

***5-нысаналы индикатор:******Жаһандық бәсекеге қабілеттілік индексінің*** ***«Қаржылық қызметтердің құны» көрсеткіші*** *(ДЭФ ЖБИ рейтингінде 57-орын)*

2018 жылдан бастап қолданыстағы ДЭФ ЖБИ 4.0 жаңа әдіснамасына сәйкес «Қаржылық қызметтердің құны» индикаторы ДЭФ ЖБИ есебінің құрылымынан алып тасталды, өйткені қазіргі уақытта статистикалық көрсеткіштерге негізгі назар аударылады. Осылайша, жаһандық бәсекеге қабілеттілік индексі бойынша жыл сайынғы есепте қажетті ақпарат болмауына байланысты, Қазақстанның 2018 жылдың қорытындылары жөніндегі нысаналы индикатор бойынша позициясын көрсету мүмкін емес.

***Нысаналы индикаторға жетуге арналған іс-шара:***

*2016-2018 жылдарға арналған халықтың қаржылық сауаттылығын арттыру бағдарламасы аясында іс-шараларды іске асыру, ол тұтынушыларға қаржылық қызметтің құнын қалыптастыруды түсінуге мүмкіндік береді, тұтынушыларға қаржылық қызметінің құнын салыстыру нәтижесінде барынша қолайлы және тиімді қаржы қызметін анықтау мен таңдауға мүмкіндігін жасайды.*

*«Қазпочта» АҚ ұсынатын қызметтің аясын кеңейту, ол жеке клиенттерге банктік қызметтерді ұсынуда (ағымдағы шот бойынша қызмет, салымдар бойынша пайыздар төлеу, инвестициялық және зейнетақы консультацияларын беру) және кәсіптік секторға қаржылық қызметтерді көрсетуде бәсекелестік жасайды.*

*Ұлттық Банктің және «Қазпочта» АҚ-тың интернет-ресурсында өнімдер бойынша мөлшерлемелер мен тарифтер жөніндегі мәліметтерді орналастыру, ол тұтынушыларға әрқашан ақпараттануға және құнын салыстыруға мүмкіндік береді.*

Ұлттық Банктің ресми интернет-ресурсында «Қаржылық қызметтерді тұтынушылардың құқықтарын қорғау» деген бөлімінде екінші деңгейдегі банктердің және «Қазпочта» АҚ-тың депозиттері мен кредиттері бойынша қолданыстағы тарифтердің дерекқорларын уақтылы жаңарту жүргізіледі.

Бүгінгі күні «Қазпочта» АҚ қаржылық, брокерлік, агенттік, электрондық қызметтердің кең ауқымын ұсынады. «Қазпочта» АҚ қарамағында Қазақстанның бүкіл аумағына жуық, әсіресе аудандық және ауылдық деңгейдегі жерді қамтитын елдегі ең ауқымды филиалдық желі бар. Пошта желісі бизнес пен халық үшін қаржылық қызметтерді ілгерлету үшін тиімді құрал болып табылады.

Екінші деңгейдегі банктердің, «Қазпочта» АҚ интернет-ресурстарында және Ұлттық Банктің ресми интернет-ресурсында «Қаржылық қызметтерді тұтынушылардың құқықтарын қорғау» деген бөлімінде өнімдер бойынша мөлшерлемелер мен тарифтер туралы ақпарат орналастырылған.

***6-нысаналы индикатор:******Жаһандық бәсекеге қабілеттілік индексінің*** ***«Қарыз қаражатын жеңіл алу» көрсеткіші*** *(ДЭФ ЖБИ рейтингінде 42-орын)*

2018 жылдан бастап қолданыстағы ДЭФ ЖБИ 4.0 жаңа әдіснамасына сәйкес «Қарыз қаражатын жеңіл алу» индикаторы ДЭФ ЖБИ есебінің құрылымынан алып тасталды, өйткені қазіргі уақытта статистикалық көрсеткіштерге негізгі назар аударылады. Осылайша, жаһандық бәсекеге қабілеттілік индексі бойынша жыл сайынғы есепте қажетті ақпарат болмауына байланысты, Қазақстанның 2018 жылдың қорытындылары жөніндегі нысаналы индикатор бойынша позициясын көрсету мүмкін емес.

***Нысаналы индикаторға жетуге арналған іс-шара:***

*Кредиттер беру мерзімін қысқартуды және бір кредит желісі шеңберінде қаржылық қызметтерді ұсыну мәселелерін қарауды қоса алғанда кредиттер беру процесін оңтайландыру мүмкіндігін болжайтын заңды тұлғаларға қажетті қызметтерді алу мүмкіндігін кеңейту мәселелерін реттеу.*

*Кредиторлардың халықтың және бизнес секторының «кредиттелуі» аясында қарыз алушылардың бизнес-жоспарларының сапасына және тиімділігіне назар аудару бойынша шараларды іске асыру.*

*Кредиторлардың қарыз алушылардың құқықтарына зиян келтірмей кепіл өтімділігі нарықтық төмендеген кезде заңды тұлғалардың қарыз алушыларының кредит қабілеттілігі мәселелерін шешуге баса назар аудару бойынша шараларды іске асыру.*

Ұлттық Банк Басқармасы 2016 жылғы 30 қарашада «Банкке клиенттерді тарту, банк талаптарына сәйкес келуін тексеруді жүзеге асыру, клиенттердің құжаттарын банкке беру жөніндегі қызметтерді көрсету қағидаларын бекіту туралы» № 288 қаулы қабылдады.

«Қазақстан қаржыгерлерінің қауымдастығы» ЗТБ-мен бірлесе отырып кредиттер беру мерзімін қысқартуды және бір кредит желісі шеңберінде қаржылық қызметтерді ұсыну мәселелерін қарауды қоса алғанда, кредиттер беру процесін оңтайландыру бойынша шаралар пысықтауда.

2019 жылғы 1 қаңтардан бастап «Кредиттеу жөніндегі құжаттамасын жүргізу ережесін бекіту туралы» Қазақстан Республикасы Қаржы нарығын және қаржы ұйымдарын реттеу мен қадағалау агенттігі Басқармасының 2007 жылғы 23 ақпандағы № 49 қаулысымен белгіленген кредиттеу бойынша құжаттама тізбесі жөніндегі талаптар алып тасталды.

Кредит тәуекеліне (оның ішінде ұсынылатын кепілмен қамтамасыз етудің сапасына) толық және жан-жақты бағалауды жүзеге асыру үшін банктер қарыз алушылар туралы ұсынылатын мәліметтердің толық және дәйекті болуын қамтамасыз ете отырып, қарыз алушылар ұсынатын барынша аз құжаттың тізбесі мен нысанын дербес белгілеуі тиіс.

Бұл ретте ШОБ субъектілеріне кредиттер беру үшін өтінімдерді қарау мерзімін оңтайландыру мақсатында банктердің ақпараттық қорларының жеке кәсіпкерлік субъектілері бойынша мемлекеттік дерекқорлармен ықпалдасуы болжанып отыр.

Аталған іс-шараны іске асыру үшін «Банктердің Мемлекеттік дерекқорына кіруін қамтамасыз ету бойынша іс-шаралар жоспары» (бұдан әрі – Іс-шаралар жоспары) бекітілді, оның шеңберінде мыналар көзделген:

- ЕДБ-ның қажетті деректерінің тізбесін анықтау;

- қызмет көрсету үшін МДҚ деректері қажет болатын қаржылық қызметтердің тізілімін анықтау;

- қолданыстағы заңнаманы талдау;

- қолданыстағы заңнамаға өзгерістер енгізу;

- дерекқорлар мен мемлекеттік жүйелердің ЕДБ-мен өзара іс-қимыл қағидаларын әзірлеу және оларды бекіту;

- ЕДБ деректерін МДҚ-дан электрондық үкімет инфрақұрылымы арқылы ұсынудың сервистерін ұйымдастыруды техникалық қамтамасыз ету.

Іс-шаралар жоспарын іске асыруды 2019 жылғы 31 желтоқсанда аяқтау көзделеді.

***2.2-мақсат.******Қаржылық орнықтылықты арттыру және сақтандыру нарығын одан әрі дамыту үшін қажетті жағдайлар жасау***

***1-нысаналы индикатор:******Қаржылық орнықтылықтың біріктірілген индексі*** *(2,49-дан аспайтын коэффициент).*

2019 жылғы 1 қаңтардағы жағдай бойынша бұл индикатордың мәні – 1,66 болды, бұл сақтандыру нарығының қалыпты тәуекел деңгейіне ұшырағыштығын білдіреді. Өткен жылғы осындай күні бұл индикатордың мәні 1,85 болды, бұл аталған индикатордың жақсаруын дәлелдейді.

***Нысаналы индикаторға жетуге арналған іс-шара:***

*Сақтандыру (қайта сақтандыру) ұйымдарының меншікті капитал жеткіліктілігінің жаңа стандартын Solvency II сәйкес енгізу жөніндегі ұсыныстарды әзірлеу.*

*Сақтандыру ұйымдарында тәуекелдерді басқару және ішкі бақылау жүйелерін жетілдіру.*

«Сақтандыру (қайта сақтандыру) ұйымының және сақтандыру тобының қаржылық жағдайының нашарлауына ықпал ететін өзге де факторларды белгілеу, сондай-ақ Ертерек ден қою шараларын қолдану қағидаларын және Сақтандыру (қайта сақтандыру) ұйымының (сақтандыру тобының) қаржылық жағдайының нашарлауына әсер ететін факторларды анықтау әдістемесін бекіту туралы» Ұлттық Банк Басқармасының 2018 жылғы 27 сәуірдегі № 75 қаулысында жаңа факторларды енгізу көзделген:

- валюталық позиция бойынша;

- сақтандыру резервтерінің жалпы сомасын өтеу үшін активтердің жеткілікті болуы бойынша;

- рейтингі төмен екінші деңгейдегі банктерге орналастырылатын сақтандыру ұйымдарының активтерін шектеу бойынша.

Жоғарыда көрсетілген өзгерістер сақтандыру нарығындағы сақтандыру (қайта сақтандыру) ұйымдарының қаржылық орнықтылығын арттыруға ықпал етеді.

***2-нысаналы индикатор:******Сақтандыру нарығының даму индексі*** *(2,49-дан аспайтын коэффициент).*

2019 жылғы 1 қаңтарда осы индикатордың мәні – 1,75 болды, бұл сақтандыру нарығы дамуының орнықты деңгейіндегі көрсеткіш болып табылады.

***Нысаналы индикаторға қолжеткізуге арналған іс-шаралар:***

*Сақтандыруды дамыту және тартымдылығын арттыру мақсатында сақтандыру саласындағы заңнаманы жетілдіру.*

Халық пен бизнес үшін сақтандыру қызметтерінің қолжетімділігін, сапасын арттыруға және олардың құнын төмендетуге, сақтандыру қызметтерін тұтынушылардың құқықтарын қорғауға бағытталған №166-VI Заңда мына негізгі бағыттар көзделген:

- онлайн-сақтандыруды енгізу, оның нәтижесінде халық кеңсеге бармай немесе агенттің қатысуынсыз сақтандыру компанияларының интернет-ресурстары арқылы электрондық нысанда сақтандыру шарттарын жасауға мүмкіндік алады;

- шетелге шығатын туристің өзінің мүліктік мүддесін міндетті сақтандыруға өту. Туроператордың немесе турагенттің азаматтық-құқықтық жауапкершілігін міндетті сақтандыру саласындағы қолданыстағы заңнама туристердің мүдделерін қорғауға мүмкіндік бермейді;

- сақтандыру омбудсманының өкілеттіктерін тараптардың сотқа жүгінуге құқығын сақтай отырып сақтандырудың барлық сыныбына (міндетті және ерікті) кеңейту;

- өмірді сақтандырудың жекелеген әлеуметтік-маңызды өнімдері бойынша төлемдерді болмаған (зейнетақы аннуитеттері және еңбекке жарамсыз қызметкерлердің аннуитеттері бойынша сақтандыру төлемдері) кейбір жағдайларда Сақтандыру төлемдеріне кепілдік беру қорына қосымша кепілдіктер;

- сақтандыру нарығына қатысушылардың ашықтығын арттыратын қадағалау сипатындағы заңнамалық түзетулер.

***2.3-мақсат.******Бағалы қағаздар нарығын одан әрі дамыту үшін қажетті жағдай жасау***

***Нысаналы индикатор:******Жаһандық бәсекеге қабілеттілік индексінің «Директорлар кеңесі жұмысының тиімділігі» көрсеткіші*** *(ДЭФ ЖБИ рейтингінде 52-орын)*

ДЭФ ЖБИ-дің 2018 жылдан бастап қолданыстағы 4.0. жаңа әдіснамасына сәйкес «Директорлар кеңесі жұмысының тиімділігі» индикаторы ДЭФ ЖБИ есебі құрылымынан алып тасталды, себебі қазіргі уақытта негізгі күш статистикалық индикаторларға түседі. Осылайша 2018 жылдың қорытындысы бойынша бәсекеге қабілеттіліктің жаһандық индексі бойынша жыл сайынғы есепте қажетті ақпарат болмағандықтан ДЭФ ЖБИ рейтингінің «Директорлар кеңесі жұмысының тиімділігі» нысаналы индикаторы бойынша Қазақстан позициясы бойынша ақпаратты көрсету мүмкін болмай отырып.

***Нысаналы индикаторға қолжеткізуге арналған іс-шаралар:***

*Қазақстан Республикасының Ұлттық кәсіпкерлер палатасы және басқа ұйымдар ұйымдастыратын корпоративтік басқарудың проблемалық мәселелерін талқылау жөнінде дөңгелек үстелдерге, баспасөз-конференцияларына, диалог алаңдарына қатысу.*

Компанияларды корпоративтік басқарудың тиімді тәжірибесінің болуы оларға қосымша құн қосады. Осыған байланысты Қазақстанда корпоративтік басқарудың сапасын жетілдіру бойынша, оның ішінде Дүниежүзілік Банкінің «Doing Business» рейтингі шеңберінде халықаралық сарапшылардың нұсқаулары бойынша жүйелі жұмыстар тұрақты негізде жүргізеді. 2018 жылдың қорытындысы бойынша Қазақстан Дүниежүзілік Банкінің «Doing Business» рейтингінде 28 орын алды, бұл ретте «Doing Business» рейтингінде «Миноритарлық инвесторларды қорғау» индикаторы бойынша Дүниежүзілік Банкінің сарапшыларының бағалауына сәйкес Қазақстан дүниежүзі бойынша 1 орында тұр.

«Қазақстан Республикасының кейбір заңнамалық актілеріне кәсіпкерлік қызметті реттеуді жетілдіру мәселелері бойынша өзгерістер мен толықтырулар енгізу туралы» 2018 жылғы 24 мамырдағы Қазақстан Республикасының Заңында «Акционерлік қоғамдар туралы» Қазақстан Республикасы Заңының ережелері қоғамның дауыс беретін акцияларының бес және одан көп пайызын дербес немесе басқа акционерлермен бірлесе отырып иеленетін акционерлер қоғамның директорлар кеңесінің және (немесе) атқарушы органының жекелеген мүшесінің жыл қорытындысы бойынша сыйақысының мөлшері туралы ақпаратты бір мезгілде мынадай жағдайлар болған кезде:

 - қоғамның директорлар кеңесінің және (немесе) атқарушы органының осы мүшесінің өзі (өздері) не оның үлестес тұлғалары пайда (кіріс) алу мақсатында қоғам акционерлерін қасақана жаңылыстыруға әкелу фактісін сот анықтаған кезде;

- егер қоғамның директорлар кеңесінің және (немесе) атқарушы органының осы мүшесінің жосықсыз әрекеттері және (немесе) әрекетсіздігі қоғамда залал туындауына алып келгені дәлелденсе, алуға құқылы екендігі туралы нормамен толықтырылған.

Ұлттық Банк әзірлеген № 166-VI Заңда эмитенттердің қызметі туралы ақпаратты ашу жүйесін жетілдіруге бағытталған шаралар да көзделген. Атап айтқанда эмитенттердің қызметі туралы ақпаратқа инвесторлардың қолжеткізуін жүйелендіру және эмитенттерге қаржылық жүктемені төмендету мақсатында:

- эмитенттер өз қызметі туралы ашатын ақпараттың тізбесі оңтайландырылды, қайталанатын нормалар алып тасталды;

- эмитенттер туралы ақпараттың бірыңғай тегін дереккөзі ретінде Қаржылық есептілік депозитарийі айқындалды.

Бұл түзетулер ақпаратты ашу бойынша G20/ОЭСР корпоративтік басқару қағидаттарымен келісіледі, олар ақпаратты тарату арналары пайдаланушылардың қажетті ақпаратқа тең құқылы, уақтылы және артық шығыстарға байланысты емес кіруін қамтамасыз етуі тиіс екендігін белгілейді.

Сондай-ақ № 166-VI Заңды эмитенттердің қызметі туралы ақпаратты ашу жүйесін жетілдіру бөлігінде іске асыру үшін жаңа редакцияда «Эмитенттің ақпаратты жария ету қағидаларын, Эмитенттің жария етуіне жататын ақпараттың мазмұнына қойылатын талаптарды, сондай-ақ эмитенттің қаржылық есептілік депозитарийінің интернет-ресурсында ақпаратты жария ету мерзімдерін бекіту туралы» Қазақстан Республикасы Ұлттық Банкі Басқармасының 2018 жылғы 27 тамыздағы № 189 қаулысы қабылданғанын атап өту қажет.

Мұның үстіне, қазіргі уақытта «Директорлар кеңесі жұмысының тиімділігі» индикаторы бойынша Қазақстанның позициясын жақсарту мақсатында «Атамекен» ұлттық кәсіпкерлер палатасының Ұлттық Банктің қатысуымен корпоративтік басқарудың проблемалық мәселелерін талқылау жөнінде дөңгелек үстелдер, баспасөз-конференциялары, диалог алаңдарын ұйымдастыру бойынша іс-шара көзделген.

Сонымен, 2018 жылғы ақпанда, наурызда және тамызда өңірлердегі бизнес пен халықтың хабардар болуын арттыру мақсатында салалық мемлекеттік органдар, оның ішінде Ұлттық Банктің жауапты бөлімшелері өкілдерінің қатысуымен ДЭФ ЖБИ рейтингінде Қазақстанның позициясын жақсартуға бағытталған реформаларды түсіндіру бойынша толық қамтылған ақпараттық-түсіндіру кампаниясы жүргізілді.

2018 жылғы мамырда ДЭФ ЖБИ «Институттар» факторы бойынша жұмыс тобының отырысы өтті, мұнда директорлар кеңесінің жұмысын жетілдіру және мүдделі тараптар үшін ақпарат ашу тетіктері бойынша Ұлттық Банктің сұрақтары мен ұсыныстары талқыланды. Бұдан басқа 2018 жылғы шілдеде Ұлттық Банктің өкілі қаржылық есептілік депозитарийінде («Бәйтерек» ҰБХ» АҚ алаңында, Астана қ.) ақпарат ұсыну туралы заңнама нормаларын түсіндіру бойынша іс-шараға қатысты.

Өз кезегінде, Ұлттық Банк корпоративтік басқарудың өзекті мәселелері бойынша қоғамда, оның ішінде «Акционерлік қоғамдар туралы» Қазақстан Республикасы Заңының жекелеген нормаларын құқықтық қолдану тәжірибесі бойынша ақпараттық-түсіндіру жұмыстарын үнемі жүргізуде.

Ұлттық Банк корпоративтік басқару мәселелері жөніндегі заңнаманы жетілдіру бойынша шараларды іске асыруды жалғастырады.

***2.4-мақсат.******Жинақтаушы зейнетақы жүйесін одан әрі дамыту бойынша жағдайлар жасау***

***Нысаналы индикатор:******БЖЗҚ-тың зейнетақы активтерінің кірістілігі*** *(кемінде**5%)*

***Нысаналы индикаторға қол жеткізуге арналған іс-шаралар:***

*БЖЗҚ-тың зейнетақы активтерін инвестициялық басқаруды жүзеге асыру.*

2018 жылдың қорытындысы бойынша (2018 жылғы 1 қаңтар – 31 желтоқсан аралығындағы кезеңде) БЖЗҚ салымшыларының шоттарына бөлінген БЖЗҚ зейнетақы активтерінің кірістілігі инфляцияның жылдық деңгейі 5,3% мөлшерінде 11,27% болды. Зейнетақы активтері бойынша нақты кірістілік 2018 жылы 5,97%-ды құрады.

Осылайша, БЖЗҚ-тың зейнетақы активтерінің нақты кірістілігі 2018 жылы кемінде
5% мөлшерде белгіленген нысаналы мәннен 6,27%-ға асты.

Нысаналы индикаторға қол жеткізу үшін есепті кезең ішінде зейнетақы активтеріне қатысты инвестициялық қызмет жүзеге асырылды. 2019 жылғы 1 қаңтардағы жағдай бойынша 2018 жылға арналған Қазақстан Республикасының Ұлттық қорын басқару жөніндегі кеңес мақұлдаған бағыттар шеңберінде БЖЗҚ зейнетақы активтері мынадай түрде инвестицияланды:

- 361,3 млрд теңге сомаға Қазақстан Республикасының мемлекеттік бағалы қағаздары жылдық 8,5% орташа алынған кірістілікпен сатып алынды;

 - БЖЗҚ зейнетақы активтерінің портфелін әртараптандыру мақсатында 397,3 млрд теңге сомаға шетел валютасы сатып алынды (нетто сатып алу);

 - 595,6 млрд теңге сомаға жылдық 10,0% орташа алынған кірістілікпен квазимемлекеттік сектор субъектілерінің борыштық бағалы қағаздары сатып алынды;

 - 22,5 млрд теңге сомаға жылдық 9,3% орташа алынған кірістілікпен халықаралық қаржы ұйымының облигациялары сатып алынды;

 - 200 млрд теңге сомаға жарияланған облигациялық бағдарлама және және 600 млрд теңге сомаға ұзақ мерзімді теңгелік өтімділікті қамтамасыз ету шеңберінде 88,2 млрд. теңге сомаға жылдық 12% орташа кірістілікпен екінші деңгейдегі банктердің облигациялары сатып алынды;

Ұлттық Банк БЖЗҚ-тың зейнетақы активтерін сенімгерлік басқарушы ретінде «Қазатомөнеркәсіп» ҰАК" АҚ акцияларын Лондон қор биржасында бастапқы орналастыруға (IPO) қатысты. БЖЗҚ зейнетақы активтерінің портфеліне 150 млн АҚШ доллары сомасына «Қазатомөнеркәсіп» ҰАК» АҚ-тың жаһандық депозитарлық қолхаттары сатып алынды. Бұл ретте өткізілген IPO шеңберінде орналастырудың жалпы көлемі 451 млн АҚШ доллары болды, олардың 237 млн АҚШ долларын шетелдік инвесторлар сатып алды.

Зейнетақы активтерін дамушы елдер эмитенттерінің облигацияларына инвестициялау тек мемлекеттік бағалы қағаздарға және квазимемлекеттік компаниялардың (мемлекеттің
100% қатысуымен) АҚШ долларына номинирленген облигацияларына ғана жүзеге асырылады. Аталған инвестициялар Ұлттық Банк Басқармасы бекіткен БЖЗҚ-тың инвестициялық декларациясына сәйкес жүзеге асырылады. БЖЗҚ зейнетақы активтерінің валюталық портфелінің жаңа нысаналы бөлінуі 2017 жылғы тамызда БЖЗҚ-тың инвестициялық декларациясына енгізілді.

2017 жылғы қарашадан бастап дамушы елдер эмитенттерінің бағалы қағаздарына инвестициялау басталды. Бүгінгі күні БЖЗҚ зейнетақы активтерінің портфеліне Бразилия, Мексика, Чили, Перу, Польша, Индонезия, Филиппин және Ресей Үкіметінің мемлекеттік бағалы қағаздары, сондай-ақ Қытай, Үндістан, Мексика, Индонезия және Чили квазимемлекеттік секторы компанияларының облигациялары сатып алынды.

Аталған бағыт бойынша инвестициялар көлемі жылдық 4,42% орташа алынған кірістілікпен шамамен 1,44 млрд АҚШ долларын құрады.

Сонымен қатар, БЖЗҚ-тың зейнетақы активтері бойынша кірістілікті алу және оны ұстап тұру үшін қолда бар зейнетақы активтері бойынша бос ақша қалдықтары күн сайын ақша нарығының құралдарына инвестицияланды.

***2.5-мақсат.******Тиімді******валюталық реттеу мен валюталық бақылауды қамтамасыз ету***

***1-нысаналы индикатор:******Сыртқы сауда келісімшартының сомасына қатысты шекті мән одан асып кеткен кезде мұндай келісімшарт есептік тіркеу талабына жатқызылады***  *(50 мың АҚШ долл.)*

***Нысаналы индикаторға қолжеткізуге арналған іс-шаралар:***

*Валюталық құндылықтар айналымының тәртібін реттеуді жетілдіру.*

Валюталық құндылықтардың айналыс тәртібін реттеуді жетілдіру бойынша жұмыстар жүргізілді. Атап айтқанда:

1) 2018 жылғы 2 шілдеде «Валюталық реттеу және валюталық бақылау туралы»
№167-VI және «Қазақстан Республикасының кейбір заңнамалық актілеріне валюталық реттеу және валюталық бақылау, қаржы ұйымдарының қызметін тәуекелге бағдарланған қадағалау, қаржылық қызметтерді тұтынушылардың құқықтарын қорғау және Қазақстан Республикасы Ұлттық Банкінің қызметін жетілдіру мәселелері бойынша өзгерістер мен толықтырулар енгізу туралы» №168-VI Заңдар қабылданды;

2) «Қазақстан Республикасында қолма-қол шетел валютасымен айырбастау операцияларын ұйымдастыру қағидаларын бекіту туралы» Қазақстан Республикасы Ұлттық Банкі Басқармасының 2014 жылғы 16 шілдедегі № 144 қаулысына өзгерістер мен толықтырулар енгізу туралы» Ұлттық Банк Басқармасының 2018 жылғы 27 тамыздағы № 183 қаулысы қабылданды;

3) «Қазақстан Республикасының Ұлттық Банкі Басқармасының кейбір қаулыларына валюталық реттеу және валюталық бақылау мәселелері бойынша өзгерістер енгізу туралы» Ұлттық Банк Басқармасының 2018 жылғы 29 қарашадағы № 295 қаулысы қабылданды;

4) «Қазақстан Республикасының Ұлттық Банкі Басқармасының «Айырбастау пункттері арқылы жүргізілетін операциялар бойынша шетел валютасын теңгеге сатып алу бағамының сату бағамынан ауытқу шектерін белгілеу ережесін бекіту туралы» 2009 жылғы 24 тамыздағы
№ 78 қаулысына өзгерістер енгізу және айырбастау пункттері арқылы жүргізілетін операциялар бойынша АҚШ долларын және еуроны теңгеге сатып алу бағамының сату бағамынан ауытқу шектерін белгілеу туралы» Қазақстан Республикасы Ұлттық Банкі Басқармасының
2014 жылғы 31 желтоқсандағы № 265 қаулысына өзгеріс енгізу туралы» Ұлттық Банк Басқармасының 2018 жылғы 29 қарашадағы № 296 қаулысы қабылданды.

***2-нысаналы индикатор:******Қызметінің айырықша түрі қолма-қол шетел валютасымен айырбастау операцияларын ұйымдастыру болып табылатын, тәуекелдер дәрежесін бағалау жүйесі негізінде тексерумен қамтылған заңды тұлғалардың саны*** (*60%-дан көп емес*)

***Нысаналы индикаторға қол жеткізуге арналған іс-шаралар:***

*Қызметінің айрықша түрі қолма-қол шетел валютасымен айырбастау операцияларын ұйымдастыру болып табылатын заңды тұлғаларды тексеруді ұйымдастыру (тәуекел дәрежесін бағалау негізінде тексерілетін тұлғалардың тізбесін айқындау, тексеру нәтижелері бойынша актілерді ресімдеу).*

Ымырашыл валюталық режим жағдайында резиденттердің валюталық заңнаманың талаптарын сақтауын қамтамасыз ету үшін бақылау рәсімдерінің тиімділігін арттыру, сондай-ақ оны сақтамағаны үшін жауапкершілікті көздейтін нормалардың қолданылуын күшейту мәселесі маңызды болып табылады. Валюталарды айырбастаудың ұйымдастырылған нарығын реттеуді жетілдіру және қызметінің айырықша түрі қолма-қол шетел валютасымен айырбастау операцияларын ұйымдастыру болып табылатын заңды тұлғалардың (уәкілетті ұйымдардың) қызметіне тексеру жүргізу арқылы тәуекелдер дәрежесін бағалау негізінде тиісті бақылауды қамтамасыз ету Ұлттық Банк міндеттерінің бірі болып табылады.

Тәуекелдер дәрежесіне жүргізілген бағалаудың қорытындысы бойынша Ұлттық Банктің аумақтық филиалдары 2018 жылы тексеруге тиісті уәкілетті ұйымдардың тізбесі бекітілді.

Тізбеге сәйкес 2018 жылы 204 уәкілетті ұйымға тексеру жүргізілді, бұл ҚР аумағында жұмыс істейтін уәкілетті ұйымдардың жалпы санының тексеру объектілерінің жалпы санынан 41,1%-ды қамтуды (жылдың қорытындысы бойынша нысаналы индикатор – 60%-дан көп емес) қамтамасыз етті.

***2.6-мақсат.******Қаржылық қызметтерді тұтынушылардың құқықтары мен заңды мүдделерін қорғаудың тиісті деңгейін қамтамасыз ету***

***Нысаналы индикатор:*** *Қ****аржы нарығына сенім білдіретін тұтынушылардың үлесі, %*** *(пікіртерімге қатысқандардың 41%-ы)*

Қаржылық қызметтерді тұтынушылардың құқықтарын қорғау жүйесін нығайту бағыты бойынша«Қаржы нарығына сенім білдіретін тұтынушылардың үлесі» нысаналы индикаторын айқындау үшін 2018 жылдың соңында қаржылық қызметтерді тұтынушыларға пікіртерім жүргізілді. Пікіртерімге қатысқандардың саны 2510 адам болды.

***Нысаналы индикаторға қол жеткізуге арналған іс-шаралар:***

*Әлеуметтік сауалнаманы ұйымдастыру және өткізу.*

Жүргізілген әлеуметтік зерттеуге сәйкес Қазақстанның қаржы ұйымдарына респонденттердің 32%-ы «толық» немесе «толығырақ» сенеді, 35%-ы Қазақстанның қаржы жүйесі сенімсіз деп санайды. Бұл ретте 60%-ы Ұлттық Банкке сенім білдіреді.

***2.7-мақсат.******Төлем жүйелерінің жұмыс істеуін қамтамасыз ету***

***1-нысаналы индикатор:******Банкаралық ақша аударымы жүйесінің бір жылдағы жұмыс қабілетінің коэффициенті*** *(кемінде 95%).*

2018 жылы Банкаралық ақша аудару жүйесінің (БААЖ) жұмыс қабілетінің коэффициенті 99,99%-ды құрады, бұл аталған төлем жүйесі жұмысының жоғары тиімділігін сипаттайды.

***2-нысаналы индикатор:******Банкаралық клиринг жүйесінің бір жылдағы жұмыс қабілетінің*** *к****оэффициенті*** *(кемінде 95%)****.***

2018 жылы Банкаралық клиринг жүйесінің(БКЖ) жұмыс қабілетінің коэффициенті
99,99%-ды құрады, бұл аталған төлем жүйесі жұмысының жоғары тиімділігін сипаттайды.

***Нысаналы индикаторларға қол жеткізуге арналған іс-шаралар:***

*ҚБЕО-мен бірлесіп төлем жүйелерін резервтік орталықтың бағдарламалық-техникалық кешеніне ауыстыру бойынша жоспарлы (тестілеу) іс-шаралар жүргізу*

2018 жылы төлем жүйелерін резервтік орталықтың бағдарламалық-техникалық кешеніне ауыстыру бойынша бір іс-шара жүргізілді. Төлем жүйелерін резервтік орталықтың бағдарламалық-техникалық кешеніне ауыстыру 2018 жылғы 8 маусымда жүзеге асырылды. Негізгі орталықтың серверіне кері ауыстыру 2018 жылғы 7 желтоқсанда жүргізілді

Ауыстырулар кезінде бағдарламалық қамтамасыз ету мен жабдық жұмысында проблемалар болған жоқ.

**Стратегиялық жоспарды іске асыру қорытындылары туралы тұжырымдар**

Жүргізілген талдаудың нәтижелері, Ұлттық Банктің жалпы алғанда 2018 жыл ішінде Ұлттық Банкке байланыссыз себептер бойынша толыққанды іске асыру жүзеге асырылмаған кейбір бағыттарды қоспағанда, Ұлттық Банктің 2017-2021 жылдарға арналған Стратегиялық жоспарында баяндалған Ұлттық Банк қызметінің негізгі стратегиялық бағыттары бойынша жоспарланған нысаналы индикаторлары мен міндеттерінің көрсеткіштерін орындағанын көрсетті.

**Ұсыныстар**

2019 жылдың қорытындылары бойынша қол жеткізуге жоспарланған Ұлттық Банк қызметінің негізгі стратегиялық бағыттары бойынша нысаналы индикаторларды орындау жөніндегі Ұлттық Банктің Стратегиялық жоспарын іске асыру бойынша жұмысты одан әрі жалғастыру.

|  |  |
| --- | --- |
|  **Ұлттық Банк** **Төрағасы**  | **Д. Ақышев** |

**Ескертпе:**

Аббревиатуралардың толық жазылуы:

ҚРПӘ – Қазақстан Республикасы Президентінің Әкімшілігі

ІЖӨ – ішкі жалпы өнім

АВА – алтынвалюта активтері

ҚРҰБ ҚБЕО – Қазақстан Республикасы Ұлттық Банкінің Қазақстан банкаралық есеп айырысу орталығы

ҚРҰБ – Қазақстан Республикасының Ұлттық Банкі

ҚРҰҚ – Қазақстан Республикасының Ұлттық қоры

БААЖ – банкаралық ақша аудару жүйесі

БКЖ – Банкаралық клиринг жүйесі

ҚРҰБ БҚ - Қазақстан Республикасы Ұлттық Банкі Басқармасының қаулысы

ҚР ҰЖМ СК- Қазақстан Республикасы Ұлттық экономика министрлігінің Статистика комитеті

ХВҚ – Халықаралық Валюта Қоры

ҚР Әділетмині – Қазақстан Республикасының Әділет министрлігі

БЖЗҚ – «Бірыңғай жинақтаушы зейнетақы қоры» АҚ

ДСҰ – Дүниежүзілік сауда ұйымы

ДЭФ ЖБИ – Дүниежүзілік экономикалық форумның Жаһандық бәсекеге қабілеттілік индексі

ШОБ – шағын және орта бизнес

БҚН – бағалы қағаздар нарығы

АХҚО – «Астана» халықаралық қаржы орталығы»

KASE – Қазақстан қор биржасы

МДҚ – Мемлекеттік дерекқор

ҚДКҚ – Қазақстанның депозиттерге кепілдік беру қоры

LCR – Liquidity coverage ratio

БҚБН – Банктік қадағалау жөніндегі Базель комитеті

ХҚЕС – Халықаралық қаржылық есептілік стандарты

ҚДБ – «Қазақстанның Даму Банкі» АҚ»

МК – меншікті капитал

БҚ – Бағалы қағаздар

ЕАДБ – Еуразиялық даму банкі

1. Төлем жүйелерінің бір жыл ішіндегі жұмыс қабілеттілігінің коэффициенті нақты жұмыс уақытының (төлем жүйесі тоқтатылған уақыт кезеңін қоспағанда, төлем жүйесінің операциялық күнін ашудан бастап операциялық күнін жабуға дейінгі уақыт кезеңі) төлем жүйесі жұмысының жалпы уақытына (төлем жүйесінің операциялық күнін ашудан бастап операциялық күнін жабуға дейінгі уақыт кезеңі) ара қатысы ретінде есептеледі. [↑](#footnote-ref-1)
2. «Қазақстан Республикасының кейбір заңнамалық актілеріне валюталық реттеу және валюталық бақылау, қаржы ұйымдарының қызметін тәуекелге бағдарланған қадағалау, қаржылық қызметтерді тұтынушылардың құқықтарын қорғау және Қазақстан Республикасы Ұлттық Банкінің қызметін жетілдіру мәселелері бойынша өзгерістер мен толықтырулар енгізу туралы» 2018 жылғы 2 шілдедегі Қазақстан Республикасының Заңы [↑](#footnote-ref-2)
3. 94 және 95-баптармен толықтырылды [↑](#footnote-ref-3)